Keluarga Sahkan Mayat Yang Ditemui Nora Anne

Polis petang tadi mengesahkan pasukan Mencari dan Menyelamat (SAR) remaja perempuan warga Ireland, Nora Anne Quoirin, 15, yang hilang sejak 4 Ogos lalu telah menemui satu mayat di lokasi pencarian.

Menurut laporan terkini daripada Harian Metro, keluarga Nora Anne mengesahkan mayat wanita yang ditemui di kawasan hutan petang tadi adalah anak mereka, Nora Anne.

Ketua Polis Negeri Sembilan, Datuk Mohamad Mat Yusop berkata, pengesahan itu diperoleh selepas keluarga membuat pengecaman mayat di Unit Forensik Hospital Tuanku Ja’afar Seremban (HTJS).

#AWANInews #AWANI745 [TERKINI] Ketua Polis N.S. sahkan mayat wanita berkulit putih ditemui adalah Nora Anne Quiorin, hasil pengecaman keluarga di Hospital Tuanku Jaafar, Seremban pic.twitter.com/ThQrLTZ31b

— 🇲🇾Astro AWANI🇲🇾 (@501Awani) August 13, 2019

Aktiviti SAR tetap akan diteruskan di lokasi mangsa hilang sehingga pihak berkuasa mendapat keputusan bedah siasat daripada pihak hospital.

Pihak polis menerima panggilan sekitar 1.57 petang tadi daripada seorang individu yang menemui mayat kira-kira 2km dari lokasi remaja berkenaan dilaporkan hilang.

The search continues for missing 15-year-old Franco-Irish teenager Nora Quoirin in Malaysia.

Quoirin, who has learning difficulties, disappeared on August 4, a day after checking into a resort with her family. A reward for information leading to her return has been offered pic.twitter.com/dr4TNm2PCK

— AFP news agency (@AFP) August 13, 2019

Sebelum ini, keluarga Nora turut menawarkan ganjaran RM50,000 kepada sesiapa yang berjaya menemui anak mereka. Salam takziah diucapkan kepada keluarga Nora Anne.


Keluarga Sahkan Nagaenthran Sudah Dihukum, Mayat Bakal Dibawa Pulang Ke Ipoh

Lelaki warga Malaysia yang didapati bersalah mengedar dadah telah dihukum bunuh pada hari ini di Singapura selepas rayuan terakhir oleh keluarganya gagal.

Nagaenthran Dharmalingam, berusia 34 tahun, telah dihukum mati kerana mengedar 44 gram (1.5 oz) heroin ke Singapura, negara yang mempunyai undang-undang narkotik yang paling keras di dunia.

Adiknya Navin Kumar, 22, berkata hukuman mati telah dijalankan dan pengebumian akan diadakan di Ipoh di Malaysia, lapor News Straits Times.

Kes Nagaenthran telah menarik perhatian global terhadap hukuman mati yang berlaku di Singapura, khususnya dalam kes pengedaran dadah, dan mencetuskan perdebatan baharu di negara itu.

M Ravi, seorang peguam yang sebelum ini mewakili Nagaenthran, menyatakan kesedihannya atas hukuman mati tersebut, “Om Shanti, semoga rohmu tenang,” sebelum menambah, “Kamu boleh hancurkan kami, tetapi tidak kalahkah kami. Perjuangan kami menentang hukuman mati diteruskan.”

Pada Isnin lalu, ratusan orang hadir menentang hukuman mati. Mereka berkumpul di Taman Hong Lim, satu kawasan yang merupakan tempat di mana rakyat Singapura dibenarkan untuk mengadakan perhimpunan awam.

Kerajaan Malaysia, pakar Pertubuhan Bangsa-Bangsa Bersatu, Kesatuan Eropah, kumpulan masyarakat sivil dan selebriti termasuk usahawan British Richard Branson turut menggesa agar Nagaethran diselamatkan.

Pada Mac lalu, Mahkamah Singapura menolak rayuan hukuman mati terhadap Nagaenthren dengan menolak hujah yang dikemukakan oleh pasukan peguamnya bahawa dia harus dikecualikan kerana mengalami masalah kurang upaya secara mental.

Dia ditahan pada usia 21 tahun ketika cuba memasuki Singapura bersama seikat heroin seberat kira-kira 43 gram.

Lelaki itu dikatakan mempunyai mempunyai darjah kecerdasan otak (IQ) yang rendah dan telah dipaksa melakukan jenayah itu.

Hampir gila kerana dadah, ini yang telah berlaku kepada adik saya. Rujuk pautan di bawah untuk membaca.

Hampir Gila Kerana Dadah, Ini Yang Telah Berlaku Kepada Adik Saya

Pecah Rekod Rampasan Terbesar, Rakyat Malaysia Ditahan Bawa Dadah Bernilai RM431 Juta Di Australia


Keluarga Serang Pegawai Hospital, Tidak Boleh Terima Ahli Keluarga Maut Akibat COVID-19

Sebuah keluarga bertindak menyerang pegawai hospital di Mexico City selepas mereka dihalang oleh pihak hospital untuk melihat ahli keluarga yang meninggal dunia akibat COVID-19.

Kejadian pukul memukul ini telah dirakam oleh salah seorang pekerja Hospital Besar San Pedro Xalpa Zone 48.

Insiden berlaku selepas lelaki tersebut yang namanya tidak didedahkan, meninggal dunia akibat wabak COVID-19. Dia dimasukkan ke hospital sejak Isnin lalu. Salah seorang ahli keluarga yang terkejut dengan berita kematian tersebut telah menjerit kepada pihak hospital agar membenarkan mereka untuk melihat si mati.

Daniel Zamorano, salah seorang pegawai perubatan dan mangsa serangan ahli keluarga tersebut telah memuatnaik video itu di laman Facebook sambil mengkritik kejadian yang menimpa beliau dah pegawai perubatan yang lain.

“Keluarga, kawan dan jiran sentiasa sukar untuk menerima berita kematian. Hari ini empat lelaki dan dua wanita memukul saya kerana saudara mereka meninggal dunia akibat COVID-19,” kata Zamorano.

“Mereka tidak melihatnya sejak dari hari Isnin dan atas sebab yang sama si mati perlu ikut protokol yang telah ditetapkan . Dia tidak boleh dibebaskan. Dia perlu dikebumikan. Dia tidak seperti orang lain yang mati … Kamu tidak akan melihatnya lagi, dia mati di dalam hospital.”

Zamorano menyatakan kekecewaannya dengan rakan senegaranya yang mengambil mudah dengan wabak COVID-19 selepas lebih 119,000 orang telah direkodkan mati, manakala 1,900,000 dijangkiti di seluruh dunia.

Tidak lama selepas itu, Zamorano meminta maaf di atas video dan kenyataan yang dikeluarkan oleh beliau. Dia turut memberitahu orang ramai bahawa insiden tersebut adalah contoh bagaimana wabak ini telah memberi tekanan kepada semua orang.

Mexico telah mencatatkan 296 kematian, manakala 4,661 kes yang dijangkiti wabak COVID-19.

Untuk bacaan lanjut mengenai COVID-19, klik pautan di bawah.

Majikan Di Jepun Tumbuk Pekerja Yang Langgar Perintah Darurat

Jemaah Islam Indonesia Rempuh Pagar Masjid, Berkeras Mahu Tunaikan Solat Jumaat

Netizen Dakwa Warga Myanmar Ingkar Arahan PKP Dan Sambut Songkran Di Malaysia?


5 Tahun Beroperasi, Hard Rock Cafe Kota Kinabalu Telah Ditutup Secara Rasmi

Jika sebelum ini puluhan atau ratusan hotel di Malaysia telah mulai ditutup berikutan penyebaran wabak COVID-19, nampaknya Hard Rock Cafe yang bertempat di Kota Kinabalu, Sabah turut menerima nasib yang sama.

Difahamkan kafe yang mulai dibuka pada 1 April 2015 ini telah ditutup secara rasmi pada 30 April lalu. Penutupan kafe ini adalah bertujuan bagi menjaga kebersihan kawasan setempat serta kesihatan para pekerja sepanjang musim penyebaran wabak COVID-19.

Dalam pada itu, kafe ini tidak lagi dibuka selepas tempoh Perintah Kawalan Pergerakan (PKP) tamat. Pihak Hard Rock International (HRI) turut mengucapkan berterima kasih kepada semua para pengunjung yang pernah melawati cawangan mereka di Kota Kinabalu ini.

Buat anda yang mahu mendapatkan cenderamata keluaran Hard Rock, masih belum terlambat untuk anda dapatkannya di laman jualan atas talian dengan klik di sini.

Penutupan cawangan Hard Rock di Kota Kinabalu bermakna Malaysia cuma mempunyai tiga cawangan Hard Rock yang bertempat di Kuala Lumpur, Pulau Pinang dan Melaka.

Jazz Hotel di Pulau Pinang sebelum ini muncul hotel terawal negara ditutup berikutan wabak COVID-19.

Jazz Hotel Di Pulau Pinang Muncul Hotel Terawal Negara Ditutup Berikutan COVID-19

Esprit Pula Bakal Tutup Semua Cawangan Di Malaysia Hujung Jun Depan


Inilah Gambaran Ngeri Dan Kejam Yang Aku Lihat Sewaktu Di Kem Tahanan Nazi Di Poland – Bahagian 2

Aku dah kongsikan separuh daripada pengembaraan aku selama 3 jam di penjara kejam ini. Hari ni aku nak sambung lagi separuh. Sebab walapun hanya 3 jam saja kau kat sini, ia cukup buat aku sedar dalam dunia ni memamng wujud manusia yang berperangai lebih daripada haiwan.

Jika korang belum baca part 1, boleh lah baca kat sini

Kemudian kami dibawa ke salah satu berek yang mengandungi bilik tahanan dan seksaan tawanan. Ada satu tingkat tu yang tak dibenarkan tangkap gambar untuk menghormati mangsa.

Pihak NJ ada pelbagai seksaan bagi tawanan dan salah satunya adalah berdiri dalam standing room. Bayangkan bilik yang besar sedikit daripada tandas kapal terbang dan disumbatnya 4 orang dewasa dalam tu. Mereka selalunya terus dibawa masuk ke bilik yang gelap dan kecil tu lepas bekerja sehari suntuk. Disebabkan keadaan bilik yang terlalu sempit, mereka tak dapat tidur, selalu sesak nafas dan pagi esoknya dipaksa bekerja berjam-jam semula.

Terdapat hukuman kebulur sampai mati yang dijatuhkan kepada mana-mana 10 tawanan bagi sesiapa yang berjaya melepaskan diri daripada kem ni. Salah seorang daripada tawanan yang dijatuhkan hukuman meraung menangis mengenangkan anak-anak dan isterinya yang masih hidup. Maka pada masa tu ada seorang paderi Franciscan yang bernama Maximilian Kolbe menawarkan diri untuk menggantikan tempat laki tu.

Maximilian berjaya bertahan selama 2 minggu tanpa air dan makanan, malah dia seorang saja yang berjaya bertahan berbanding tawanan yang lain. Akhirnya pihak NJ menyuntik racun untuk membunuh Maximilian kerana mereka mahu kosongkan bilik tu.

Maximilian akhirnya diangkat sebagai St Maximilian Kolbe di atas pengorbanan beliau. Sebelum ditangkap, dia juga sering membantu dan menyelamatkan orang Yahudi semasa penaklukan NJ dan akhirnya ditangkap dan dibawa ke kem A I.

Di lapangan ni merupakan tempat hukuman tembak sampai mati bagi tawanan. Bendera yang dikibarkan tu menyerupai uniform tawanan bagi memperingati mangsa yang terkorban.

Ini tingkap di sebelah kanan lapangan yang menempatkan tawanan yang akan dihukum mati di lapangan tadi. Tingkapnya terbuka agar tawanan lain boleh melihat bakal nasib mereka.

Ini pula bangunan sebelah kiri lapangan tadi yang mana tingkapnya ditutup dan tawanan tak dapat lihat apa yang berlaku. Pihak NJ sering melakukan pembunuhan di tempat tersembunyi tapi tentulah tawanan lain dapat mendengar bunyi tembakan. Hal ni membuatkan tawanan lain semakin gelisah.

Ni salah satu bangunan yang ditukar menjadi hospital di A I, ada 3 semuanya. Ironinya, hospital tidak digunakan untuk merawat orang malah dijadikan tempat persembunyian untuk melakukan uji kaji manusia.

Selain uji kaji kembar yang dijalankan oleh Dr Josef, terdapat doktor psiko yang lain yang menjalankan uji kaji sterilization pada manusia yang didana oleh syarikat farmaseutikal. Kebanyakan uji kaji gagal tanpa hasil dan ramai yang terkorban ekoran uji kaji ni.

Selepas beberapa tahun kem ni ditubuhkan pihak NJ mahu melakukan hukuman terbuka di khalayak ramai. Maka tiang ni disediakan berdekatan dengan tempat tinggal tawanan untuk menggantung 10 orang sampai mati bagi sesiapa yang berjaya melarikan diri daripada kem ni. Hukuman ni bertujuan untuk menakutkan sesiapa yang mahu melarikan diri.

Papan tanda Halt ataupun terjemahannya ‘Berhenti’ diletakkan berdekatan pondok pengawal agar tiada tawanan yang datang dekat. Sesiapa yang datang dekat akan ditembak mati serta-merta.

Pagar dawai tu pulak ada arus elektrik yang akan merenjat mati sesiapa yang ingin melarikan diri. Namun, tawanan kadangkala sengaja menggunakan cara ni untuk membunuh diri.

Di sebalik pokok tu terletaknya rumah agam yang didiami Rudolf dengan isterinya. Isterinya dikatakan sangat gembira tinggal di sini kerana dia boleh dapat apa sahaja yang dia mahukan. Kem ini syurga baginya.

Malangnya isterinya terlepas dan tidak dihukum. Rumah agam ni pulak dipercayai milik peladang Poland sebelum dirampas oleh pihak NJ.

Bila pembebasan kem bermula, seramai 90% dalang genosid ni gagal ditangkap. Namun Komandan Pertama Auschwitz iaitu Rudolf Höse berjaya ditangkap, dibicarakan dan dijatuhkan hukuman. Dia dihukum gantung sampai mati di kawasan ini yang berdekatan dengan rumah agamnya.

Ni rupa gas chamber (bilik gas) dari luar. Terdapat satu serombong yang digunakan untuk menyebarkan gas Zyklon B. Gas chamber ni cuba disorokkan agar tidak dibom oleh musuh dan juga bertindak sebagai tempat perlindungan bom di ambang kekalahan rejim Nazi.

Inilah rupa gas chamber yang membunuh ramai orang.

Ni pulak tempat pembakaran mayat dari gas chamber.

Gambar yang lebih terperinci bagi tempat pembakaran.

Ni salah satu memorial yang ditulis dalam bahasa Inggeris bagi memperingati mangsa. Terdapat pelbagai memorial dalam bahasa negara Eropah yang lain. Batu yang diletakkan di atas memorial ni merupakan adat orang Yahudi semasa menziarahi kubur.

Ni salah satu daripada 3 gas chamber yang dibom pihak NJ sebelum berundur bagi menghapuskan bukti. Semasa kem dibebaskan, kacau-bilau berlaku kerana NJ ingin melenyapkan bukti kekejaman deorang dan deorang tak sempat memusnahkan kem A I maka kem AB II yang 3 kali ganda lebih besar dari A I ni tak mempunyai banyak bangunan yang dalam keadaan asal.

Memorial ni dibina sempena memperingati kematian tawanan di sini. Bentuk tiga segi di tengah tu melambangkan tiga segi yang dijahit pada uniform tawanan manakala bentuk lain mewakili keadaan mangsa yang mati dan tidak ditanam.

Disebabkan kekurangan tempat bertakung untuk membuang abu mangsa, maka pihak NJ menggali beberapa tasik buatan manusia bagi memudahkan kerja mereka membuang mayat ke dalam air untuk menghapuskan bukti.

Ni tempat membasuh dan mandi bagi tawanan wanita. Sama seperti di A I, mereka hanya diberi masa untuk mandi dan basuh baju sekali selang beberapa minggu, kadangkala sampai beberapa bulan.

Sepatutnya ada gambar tandas tapi keadaannya teruk sangat kerana masih dalam proses pembaikan (kami dapat intai dari luar je). Pada mula kem ni dibina dengan keringat para tawanan sendiri, tiada tandas yang dibina maka najis ada di merata-rata tempat dan mengakibatkan penyakit berbahaya yang membunuh tawanan.

Ni antara gambar keadaan berek di AB II.

Lapangan ni diberi nama lapangan maut atau courtyard of death di mana bangunan tu menempatkan tawanan yang akan dihukum mati. Namun, bangunan ni sentiasa sesak dengan tawanan sampaikan ada yang terpaksa tidur di luar sepanjang musim sejuk atau panas lantas membawa maut.

Ni antara katil yang dibina dalam bangunan ni. Katil 3 tingkat ni sering menempatkan 3-4 tawanan pada setiap katil.

Kebanyakan katil ni tak ada tingkap atau sistem pengudaraan yang baik dan disebabkan mereka sering bersesak-sesak, ada yang mati sesak nafas sebelum dihukum.

Bila sampai ke penghujung tour ni aku teringat soalan Rika-san (sensei bahasa Jepun) masa kami berbincang tentang kekejaman penaklukan tentera Jepun di Malaysia dan China. “How could these people be so cruel?”

Inilah landasan kereta api yang menghubungkan antara kem Auschwitz I dengan kem Auschwitz-Birkenau II untuk mempercepatkan lagi pemindahan tawanan antara kedua-dua kem tersebut.

Inilah watch tower yang biasanya diletakkan penembak hendap yang akan menembak sesiapa yang disyaki mahu lari daripada kem ini.

Kalau nak tahu inilah model sebenar gerabak kereta api yang digunakan untuk menyumbat seramai tawanan yang mungkin di dalamnya.

Maka iktibar yang boleh diambil dari kunjungan ini adalah mangsa kancah peperangan ini tidak mengenal siapa. Sungguh pun mangsa utama Holocaust ialah orang Yahudi dan kini Yahudi zionis pula bertindak menindas penduduk di Palestin lantas dilakar sebagai penjenayah dunia orang Islam, namun janganlah sesekali kita menafikan kejadian Holocaust ini. Sesungguhnya orang yang melupakan sejarah akan dihukum untuk mengulanginya. Semoga kita mendapat iktibar dan pengajaran daripada apa yang telah berlaku.

Dan akhir sekali, mudah-mudahan kita terhindar daripada keburukan sebegini.


Kemalangan Berlaku Lagi, Netizen Bimbang Dengan Keselamatan Jalan Di Ulu Yam

Belum reda kes kemalangan yang berlaku di antara sebuah Nissan Cefiro dengan Honda BR-V pada minggu lalu, pada hari semalam berlaku lagi kemalangan di kawasan Ulu Yam.

Kali ini melibatkan empat buah kenderaan di Jalan Ulu Yam Gombak Batu 23 yang telah menyebabkan tiga individu telah mengalami kecederaan. Kemalangan tersebut berjaya dirakam oleh salah sebuah kenderaan lain yang berada di lokasi tempat kejadian.

Been avoiding Ulu Yam road for some time and this is exactly why. It has been crazy lately with drivers and car groups racing on it.

Berlumba atas jalan accident teruk orang lain jadi mangsa. Memang bagus. Drivers that race on public roads memang patut mampus je. pic.twitter.com/4tkqW6glSd

— Farhan 🏴 (@lamkanahraf) October 10, 2021

Memetik laporan Astro Awani, Ketua Jabatan Siasatan dan Penguatkuasaan Trafik (JSPT) Selangor, Superintendan Azman Shariat berkata siasatan awal dijalankan mendapati kemalangan berlaku apabila sebuah kereta jenis Mitsubishi Lancer cuba memotong kenderaan di hadapannya.

“Pemandu Mitsubishi Lancer terbabit cuba untuk memotong sebuah Perodua Bezza namun gagal lalu bertembung dengan sebuah lori yang datang dari arah bertentangan.

“Turut terlibat dalam kemalangan tersebut sebuah kereta Perodua Bezza dan sebuah kereta jenis Volkswagen,” terang Azman Shariat dalam satu kenyataan.

Rakaman dashcam yang tular itu masih lagi menjadi tumpuan orang ramai yang rata-rata meluahkan perasan risau dan takut dengan keselamatan pengguna jalan raya Ulu Yam yang saban minggu kerap berlaku kemalangan di jalan tersebut.

Kemalangan itu turut mengakibatkan pemandu serta dua penumpang Perodua Bezza warga Vietnam berusia 24 hingga 30 tahun mengalami kecederaan dan kesemua mangsa yang cedera di hantar ke Hospital Selayang bagi menerima rawatan.

Siasatan lanjut berkaitan kejadian masih dijalankan dan siasatan dijalankan di bawah Seksyen 43(1) Akta Pengangkutan Jalan 1987.

Di dalam video tersebut juga kelihatan beberapa orang sedang menunggang basikal di bahagian kiri jalan lebih kurang 100 meter sebelum lokasi empat buah kenderaan tersebut bertembung.

Pada minggu lalu orang ramai berang dengan sekumpulan konvoi kereta yang menjadi punca kemalangan melibatkan sebuah Honda BR-V dalam perjalanan ke tempat kerja. Baca lebih lanjut melalui pautan di bawah.

‘Geng Konvoi Kereta’ Didakwa Jadi Punca Kemalangan Di Ulu Yam

Mangsa Proton Wira Kongsi Situasi Yang Berlaku Semasa Kemalangan Dengan Toyota Yaris

Netizen Bengang Lihat ‘Geng Honda Civic’ Potong Treler Dan Bahayakan Pengguna Jalan Raya Lain


Kemalangan Go-Kart Di Kuantan, Peguam Terangkan Kes Dari Sudut Undang-Undang

Assalamualaikum tuan. Saya nak bertanya berkenaan dari sudut undang-undang bila melibatkan kemalangan semasa acara sukan yang terbuka untuk tontonan orang awam. Rujuk sini.

Legal principle that one who knowingly and voluntarily consents to and takes on a risk (for example, by participating in a potentially dangerous sport, such as motor racing or skiing) cannot ask for compensation for the damage or injury resulting from it.

Doktrin ini bererti ’tidak ada cedera bagi orang yang besedia melakukannya’.

Ini merupakan pembelaan untuk menunjukkan bahawa tergugat baik secara tersurat maupun tersirat telah menerima risiko cedera atau kerosakan.

Mungkin penonton yang melihat juga tidak akan mendapat pampasan atas kecederaan atau kematian akibat dari kejadian tersebut.

Menurut laporan akhbar, Pengarah Perlumbaan Automatif dan Inovasi Pendidikan (EIMRACE), Prof Madya Dr Aminudin Abu memberitahu lokasi kejadian adalah kawasan larangan yang tidak membenarkan penonton berada di sekitar lokasi.

Fakta ini benar atau sebaliknya, akan diketahui semasa perbicaraan kelak (jika ada).

Mungkin kes ini boleh dirujuk oleh penganjur:

Case Name: Hall v. Brooklands Auto Racing Club (1933)

Defendant were owners of a racing track for motor cars. Spectators were admitted on payment to view the race and stands were provided in which they could do this safely but many person preferred to stand along and outside the railing. Two cars which were racing at a pace of 100 miles per hour were approaching a sharp bend to the lift. The car in front and more to the left turned to the right. The other car did the same. But the cars flew into the air, over the kerb and the grass margin and into the railing killing two spectators and injuring some others. In an action the plaintiff who was injured spectators file a suit against the owner of the track.

Whether the act of defendant fall into a tortious liability or not?

It was held by the court that the defendant were not liable.

The defendant’s duty was to foresee that the courses was free from damage as reasonable care and skill could make it. But they were not insu was against accident which no reasonable diligence could foresee or against dangers inherent is a sport which any reasonable spectators can for see and of which he takes the risk. So, it was not proved that the defendant were negligent or failed to do anything which were under their obligation. Defendant was not liable for this accident. So it was held in the principle of volenti non fit injuria.

Sama juga penonton melihat perlumbaan haram di jalanraya dan berlaku kemalangan ke atas penonton.

Namun, mungkin jika ada ruangan untuk didebatkan adalah kesilapan dan kegagalan penganjur menyediakan tempat selamat bagi penonton menonton pertandingan atau kegagalan memastikan penonton tidak menceroboh kawasan larangan.

Tetapi adakah itu tanggungjawab penganjur kerana tempat yang selamat sudah dikatakan disediakan?

Namun dari sudut lain untuk keluarga mangsa mungkin boleh menghujahkan:

2. Penghadang hanya mengunakan tong yang tidak diisikan air.

4. Tiada profesional marshall digunakan.

5. Pemandu tidak mempunyai kelayakan professional.

6. Tidak semua atau tiada pemandu go kart menjalani kursus asas perlumbaan litar (bukan boleh potong suka suka).

7. Circuit familiarization was not conducted both to team and organizer.

8. Ciri-ciri keselamatan kereta yang direka di bengkel masing-masing, berbeza-beza dan tidak mengikut piawaian perlumbaan.

Semua pihak ada fakta untuk diperdebatkan.

Malang tidak berbau. Berhati hatilah kita semua.

Salam penuh takziah bagi keluarga mangsa.

Nota: Komen saya di atas adalah diberikan atas kapasiti peribadi dan bukan atas kapasiti antara peguam dengan anakguam, dan pembaca tidak perlu mengikut apa yang saya tulis, juga tidak mengikat sesiapa dan pembaca berhak memberi pendapat masing masing.


Kemalangan Ketika Pulang Beli Motosikal Baru, Isteri Kongsi Detik Terakhir Ikut Suami Dari Belakang

Perkongsian seorang isteri kepada lelaki yang meninggal dunia akibat kemalangan jalan raya beberapa hari lalu ini nyata menyentuh perasaan, hati dan sanubari sesiapa sahaja yang membacanya.

Dalam perkongsian yang dibuat di Facebook oleh Dalila Zolkofli dan Tular Press itu, isteri mangsa menceritakan detik-detik terakhir sebelum suaminya ditimpa kemalangan maut ketika dalam perjalanan pulang membeli motosikal baru.

Bukan sahaja menceritakan detik-detik terakhir sebelum kemalangan, isterinya juga turut berkongsikan kisah menyayat hati tentang bagaimana suaminya itu sebelum ini sudah lama mengimpikan motosikal tersebut.

Bagaimanapun, mereka yang telah berkahwin sejak setahun lalu ditimpa dengan berita duka apabila suaminya itu terlibat dalam kemalangan ketika perjalanan pulang selepas membeli dan mengambil motosikal tersebut baru-baru ini.

Malah, isteri mangsa juga mengikuti beliau daripada belakang sewaktu hari kejadian dan sempat merakam perjalanan suaminya dari dalam kereta ketika itu.

Perkara itu menurutnya kerana mahu memastikan suaminya selamat walaupun menyedari itu bukanlah kali pertama mangsa menunggang motosikal, jelasnya lagi.

Walaupun mengikuti rapat arwah suaminya ketika itu, wanita tersebut bagaimana mereka terpisah buat seketika dek kerana jalan yang agak sesak ketika itu.

Suaminya yang bersama motosikal baru ketika itu jelasnya telah menyelit ke hadapan meninggalkan beliau di belakang kerana kesesakan.

Bagaimanapun, tidak sampai dua minit kemudian isterinya melihat sesuatu yang mengejutkan apabila melihat motosikal yang mirip dinaiki suaminya diangkat selepas kemalangan.

Walaupun kehilangan suaminya yang meninggal dunia ketika dalam perjalanan membeli motosikal itu, namun wanita tersebut menjelaskan dia tidak pernah menyalahkan keputusan suaminya itu.

Ini katanya kerana semua telah tertulis dan mereka sekeluarga redha dengan pemergian suaminya itu.

“Kemalangan jalan raya ini asbab kematian saja. Memang dah tertulis masanya sampai di sini saja.

“Ini lah masa terbaik untuk dia pergi. Tak pernah menyalahkan keputusan dia beli motosikal itu

Baca juga perkongsian daripada wanita ini yang kehilangan ibunya dalam kemalangan jalan raya selepas dirempuh pemandu treler mengantuk di pautan di bawah.

Wanita Ini Kongsi Detik Dirempuh Pemandu Treler Mengantuk, Ibu Meninggal Diseret Dalam Kereta

Dibesarkan Ibu Dan Bapa OKU, Perkongsian Gadis Ini Buat Netizen Hiba

Dua Kali Menunggu Namun Tiada Yang Menjemput, Jejak Kasih Gelandangan Ini Berakhir Hiba


Kemalangan Lori Dan Basikal Di Putrajaya, Mangsa Berusia 34 Tahun Dilaporkan Maut

Sebuah lori menurut saksi kejadian dilaporkan telah merempuh seorang penunggang basikal di Jambatan Putrajaya berdekatan Kelab Tasik Putrajaya pada pagi ini.

Dalam kejadian yang berlaku jam 9.40 pagi tadi itu, mangsa yang berusia 34 tahun disahkan meninggal dunia oleh pegawai perubatan yang membuat pemeriksaan sejurus tiba di lokasi kejadian.

Terdahulu, perkongsian mengenai kemalangan itu pertama kali dilaporkan oleh saksi kejadian yang berkongsikan kejadian berkkenaan di Facebook sebelum tular dan dikongsikan kembali netizen.

“Innalillahiwainnailaihirojiun, berhati-hatilah kawan-kawan yang kayuh basikal di luar sana.

“Hari ni OTW balik dari jogging, saya adalah saksi utama kemalangan maut yang membabitkan rider basikal apabila mangsa bergesel dengan lori,” kongsi saksi di Facebook.

Saksi, Mohd Shukri @ Budiman Hassan seperti dipetik Berita Harian memberitahu beliau ketika itu sedang dalam perjalanan pulang ke rumahnya selepas berjogging di kawasan berhampiran.

Menurut beliau, lori berkenaan secara tiba-tiba terbabas dan menaiki penghadang jalan sebelum beliau melihat ada sesuatu yang bergolek.

Selepas melihat kejadian itu, beliau kemudiannya membunyikan hon berulang kali supaya lori berkenaan berhenti.

“Apabila saya turun, rupanya objek yang saya ingat terjatuh itu adalah basikal,” katanya kepada Berita Harian.

“Kejadian berlaku di Persimpangan Puspanitpuri Presint 10. Saya terus berhenti di tepi jalan dan pergi kearah mangsa. Saya check nadi mangsa dan rasa nadi beliau amat lemah dan terus menghubungi talian kecemasan.

“10 minit kemudian ambulans dan anggota polis sampai di tempat kejadian. Selepas melakukan pemeriksaan, pegawai perubatan mengesahkan yang mangsa telah meninggal dunia,” kongsi beliau.

Menurut Berita Harian, Timbalan Ketua Polis Daerah Putrajaya, Superintendan S Vijaya Rao mengesahkan kemalangan berkenaan dan menjelaskan pihaknya masih menjalankan siasatan dan telah menahan pemandu lori untuk membantu siasatan.

Mayat mangsa juga menurut beliau telah dihantar ke Hospital Putrajaya untuk bedah siasat dan kes berkenaan akan disiasat di bawah kesalahan trafik mengikut Seksyen 41(1) Akta Pengangkutan Jalan 1987.

Baca juga perkembangan semasa dalam dan luar negara yang pernah kami kongsikan sebelum ini melalui pautan di bawah.

Netizen Tegur Lambakan Iklan Berunsur Dewasa Dan ‘Double Meaning’ Di Lebuh Raya

Ratusan Peminat Beratur Sejak Pagi Sempena Pembukaan Uniqlo ‘Roadside Store’

Netizen Kongsi Keterujaan Pembukaan Starbucks Pertama Di Perlis Tahun Hadapan


Kemalangan Misteri Membabitkan Penunggang Motosikal Dan ‘Hantu’ Cetus Tanda Tanya Netizen

Ketakutan menjadi penunggang motosikal bukan sahaja hanya kepada kereta atau lori yang tidak memberi signal apabila mahu ke kiri atau kanan. Tetapi hantu juga antara ketakutan terbaharu penunggang motor.

Melalui satu perkongsian video oleh pengguna twitter @fiqspoks, telah terjadi satu kemalangan misteri yang membabitkan penunggang motosikal dengan seorang lagi penunggang motosikal ‘misteri’.

Benda bukan accident ngeri-ngeri. Tapi accident misteri. Gambau last tu renung renungkan la. pic.twitter.com/Z6mxri62Wd

Kejadian yang berlaku di salah sebuah lebuh raya di sekitar Malaysia menunjukkan penunggang yang menaiki motosikal berkuasa tinggi telah melanggar sebuah motosikal yang tiba-tiba sahaja berada di hadapan kereta Myvi biru.

Melalui perkongsian @fiqspoks juga menyebut bahawa beliau sendiri tidak pasti apa yang dilanggar oleh penunggang motosikal ini.

Accident dengan taktahu apa benda yg dilanggar tu. Tak jumpa moto/org yg kene langgar tu. Nampak mcm makhluk lain bawak pocong haha. Wallahualam

Kalau mengikut logik akal manusia, kedudukan penunggang motor ‘misteri’ itu seperti orang yang mahu masuk ke simpang.

Tambahan daripada itu, orang ‘misteri’ itu akan dilanggar oleh Myvi biru dahulu sebelum dia melanggar penunggang motosikal tersebut.

Netizen di media sosial mula membuat andaian masing-masing.

Seorang pengguna twitter mengandaikan bahawa ia adalah roh yang tidak tenang. Manakala yang lain pula.

Ada yang menyatakan bahawa motor itu memang ada di situ kerana terjadi kemalangan di antara Myvi biru dan motor ‘misteri’ itu.

Ramai jugak ye lebih percaya hantu daripada logical reasoning🤷 pic.twitter.com/Nc4F9z9rMC

— Afiqrstuvwxyz (@BroAfiq) January 18, 2020

Dan fakta itu disokong oleh beberapa orang lain sambil menunjukkan gambar motor ‘misteri’ itu.

Moto wujud, ada org jatuh ke tidak? pic.twitter.com/UjVRf1M0RH

— f a t i n ❄ (@http_mytwt) January 17, 2020

Jika benar apa yang dikatakan warga net. Diharapkan semua penunggang motor agar berhati-hati dijalan raya.

Terdahulu kami pernah berkongsi artikel dengan anda tentang video penampakan hantu dari Indonesia yang mencetuskan perdebatan di antara netizen.

Netizen Berbalah Tentang Kesahihan Rakaman Video Penampakan ‘Hantu’ Dari Indonesia Ini

Kisah Hotel Peninggalan British ‘Berhantu’ Di Taiping Yang Ramai Tidak Tahu

5 Legenda Hantu Yang Terkenal Dan Menyeramkan Di Malaysia


Kemalangan Pada Kelajuan 200KM/J, Tunku Putera Johor Tenang Tunjuk ‘Peace’ Sejurus Keluar Dari Kereta

Reaksi Tunku Putera Johor, Tunku Abu Bakar Sultan Ibrahim menunjukkan isyarat ‘peace‘ selepas terlibat dalam kemalangan semasa pusingan kelayakan GT World Challenge Australia mencuri tumpuan ramai.

Pada ketika itu Tunku Abu Bakar sedang memandu lebih 200km/j melalui bahagian litar McPhillamy Park, lalu hilang kawalan dan terbabas ke penghadang tayar sebelum kereta Mercedez-Benz GT3 yang dipandunya terbalik.

A post shared by Johor Motorsports Racing Team (@johor.racing)

Dalam hantaran Facebook Sultan Ibrahim Sultan Iskandar, baginda bertitah rasa bersyukur dan turut memberikan kata semangat kepada anakandanya.

“Saya bersyukur Tunku Putera tidak cedera. Pastinya tengah terkejut, tetapi dia ok. Saya memberitahunya untuk terus kuatkan semangat, teruskan usaha dan harumkan nama Johor.

“Dia hampir melayakkan diri di tempat ketiga untuk perlumbaan esok, dan ia merupakan penampilan pertama Tunku Putera di litar itu. Dia dan Tunku Panglima menunjukkan potensi serta persembahan yang baik. Semoga kita mendapat keputusan yang baik esok (hari ini),” titah Baginda.

Menurut perkongsian Johor Racing, Tunku Abu Bakar mengalami impak 40G semasa memandu lebih 200km/j ketika kemalangan itu terjadi.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Kemalangan Paling Mahal Melibatkan McLaren 720s Yang Berharga RM1.49 Juta Di Lebuh Raya MEX

Sebuah McLaren 720s berharga RM1.49 juta terlibat dalam satu kemalangan di lebuh raya MEX pada 22 September ketika cuaca hujan semalam.

Netizen telah bertindak berkongsi gambar kejadian di platform media sosial dengan bahagian depan kereta mewah tersebut hancur disebabkan kemalangan.

Setakat hari ini, belum ada apa-apa laporan rasmi mengenai kejadian terbabit. Namun kes ini telah menjadi viral kerana nilai kereta yang mencecah jutaan ringgit.

Menurut dsf.my, kemalangan ini berlaku disebabkan pemandu kereta mewah terbabit hilang kawalan, namun dia bernasib baik berjaya keluar daripada kereta tanpa sebarang kecederaan.

Gambar dari tempat kejadian menunjukkan bahawa kereta terbabit adalah satu-satunya kereta yang terlibat dengan kemalangan tersebut dengan bahagian depan kereta dilihat hancur.

Berdasarkan keadaan kereta, difahamkan kemalangan berlaku disebabkan pemandu telah membawa keretanya pada kelajuan yang tinggi sebelum berputar dan berhenti di tengah jalan.

Untuk bacaan lanjut, klik pautan di bawah.

Ibarat ‘Buku Bertemu Ruas’, Netizen Kongsi Video Myvi Terlanggar Kereta Polis Di Lebuh Raya

Penunggang Motosikal Ini Hampir Maut Dilanggar Ford Ranger Dari Belakang Yang Dipandu Secara Berbahaya

Netizen Bengang ‘Geng Kereta Mahal’ Sebabkan Kemalangan Kerana Berlumba


Kemalangan Teruk Didakwa Berlaku Di Bukit Bintang Undang Tanda Tanya Ramai

Bukit Bintang cukup terkenal dengan sebagai salah satu pusat tumpuan ibu kota bagi penduduk tempatan, apatahlah lagi pelancong dari luar negara.

Oleh kerana kawasan itu mempunyai pelbagai kedai-kedai menarik beroperasi di situ, sebab itulah lokasi tersebut sentiasa ‘hidup’ dan tidak pernah ‘tidur’ sama ada waktu siang atau malam.

Menerusi perkongsian video oleh TikTok @rayzkiee, kelihatan keadaan di hadapan WOLO, Bukit Bintang berlaku kemalangan teruk sehingga beberapa buah kenderaan terjejas dan bongkah batu-bata bertaburan di atas jalan raya.

#mcdbukitbintang #wolobukitbintang #damascusbukitbintang #accidentkl check this out SALE SALE SALE >>>> @🌟Rayzz @🌟Rayzz @🌟Rayzz Ada Minum, Ada Sihat 😇

Video pendek berdurasi 15 saat itu mengundang tanya tanya netizen, bilakah kemalangan itu berlaku kerana tiada apa-apa liputan berita mengenai kejadian itu.

Dalam pada itu ada netizen berpendapat situasi itu mungkin ‘dibuat’ untuk sesi penggambaran filem aksi. Mereka tidak menolak mungkin itu salah satu babak dalam Polis Evo 3 yang akan ditayangkan pada minggu ini.

Setakat artikel ini ditulis, video itu telah mendapat lebih 3 juta tontonan dan lebih 2,000 komen daripada netizen.

Bagaimanapun pemilik akaun tidak memberikan sebarang penjelasan mengenai video yang dimuat naiknya itu.

Kemas kini: Berdasarkan perkongsian pengguna Twitter Azizul Farhan, susunan kereta di jalan Bukit Bintang ini mirip poster filem War on Terror: KL Anarchy yang akan ditayangkan di pawagam pada Oktober 2023.

Ikut pada semua kedudukan kereta, aku rasa ni set filem ni. Tahun ni keluar wayang tapi tak tau lagi bila. Lepas Polis Evo 3 dgn Bakara la kot.

Tajuk dia War on Terror: KL Anarchy https://t.co/0CB3XZ659W pic.twitter.com/BrNmtf1EzR

— Azizul Farhan (@AzizulFarhan2) May 23, 2023


Kemampuan Luar Biasa ‘Uncle’ Berusia 77 Tahun Ini Tarik Perhatian Netizen

Melihat golongan warga emas melakukan aktiviti senaman seperti senam robik dan taici  mungkin pemandangan biasa yang sering kita lihat di taman-taman dan tasik yang kita kunjungi.

Namun melihat salah seorang dari mereka menyertai pertandingan larian bukanlah perkara yang kita dapat lihat setiap hari seperti yang dikongsikan salah seorang netizen di Twitter ini.

Dalam ciapannya, pengguna tersebut menceritakan kisah Uncle Wahid yang berusia 77 tahun menyertai pertandingan larian sejauh 104 kilometer baru-baru ini.

“Tapi jangan tersilap, dia adalah seorang yang tidak pernah mengenal erti kekalahan,” kongsinya di Twitter.

Uncle Wahid, 77 years young attempting UiTM 104km ultra. He may not be fast but does very good brisk walking, loop by loop, hill after hill. Make no mistakes, he is the persistent kind that just refuses to acknowledge the word Die.

Well done reigning in the kilometres! pic.twitter.com/pPDSinSLt7

Kisah Uncle Wahid bukan sahaja mendapat perhatian netizen tetapi turut sampai kepada seorang lagi pengguna yang mendakwa Uncle tersebut adalah datuknya.

Dia yang mengulang kicau ciapan tersebut berkata datuknya memang suka melakukan aktiviti berlari hampir setiap hari sebelum ini.

“Dia memang jogging setiap pagi petang sebab dia kata kalau dia tak buat nanti urat dia tegang dan kaki dia akan sakit,” kongsi @hyaaleeya di Twitter.

guys this is my atok, dia mmg jogging setiap pagi petang sebb dia kata kalau dia tak buat nnti urat dia tegang and kaki dia akan sakit. also dia jugak ckp dia tak suka pergi marathon yang dekat2 , dia kalau boleh nk amik yang jarak jauh sikit supaya lebih mencabar – https://t.co/cI6Kykqkul

Malah beberapa netizen juga berkongsi mereka pernah melihat Uncle Wahid berjogging sebelum ini. Jadi tidak hairanlah jika dia mampu menyertai pertandingan larian jarak jauh.

Bagaimanapun, menurut ciapan tersebut, Uncle Wahid bagaimanapun dimaklumkan tidak berjaya menamatkan keseluruhan larian pada hari tersebut.

Tetapi berjaya menamatkan larian bukanlah apa yang ingin ditekankan dalam perkongsian kali ini namun semangat dan kemampuan yang ditunjukkan Uncle ini seharusnya menjadi contoh kepada kita semua.

Kita yang masih muda dan bertenaga ini sepatutnya mencontohi semangat yang ditunjukkan Uncle ini untuk menjadi lebih sihat dan bukannya menjadikan alasan usia sebagai halangan untuk kita sentiasa bersenam.

Sebelum ini kami juga ada berkongsi mengenai kisah wanita perkasa ini yang berjaya mendaki puncak Kinabalu bersama anak kecilnya yang baru sahaja berusia tiga tahun. Klik pautan di bawah untuk membaca.

Tidak Kenal Erti Mengalah, Ibu Bawa Anak Berusia Tiga Tahun Tawan Puncak Kinabalu

Kerana ‘Terlalu Pantas’ Kasut Nike Ini Mungkin Diharamkan Di Olimpik

Nike ZoomX Vaporfly Disiasat Setelah Memecahkan Banyak Rekod Olahraga


5 Tahun ‘Berperang’ Di Mahkamah, Kim Hyun Joong Akhirnya Bebas Tuduhan Cederakan Bekas Kekasih

Kim Hyun-joong cukup dikenali satu ketika dahulu menerusi drama Boys Over Flowers dan juga Playful Kiss. Bukan sahaja pelakon yang berbakat tetapi beliau juga merupakan ahli kumpulan SS501.

Akan tetapi, kerjayanya mula ‘jatuh’ kerana berdepan dengan dakwaan mencederakan bekas kekasihnya pada tahun 2014. Selepas 5 tahun, akhirnya ‘peperangan’ diantara Kim Hyun-joong menentang bekas kekasih tamat setelah beliau disahkan tidak bersalah oleh Mahkamah Agung Korea Selatan pada 12 November 2020.

Bekas kekasih Hyun-joong yang dikenali sebagai ‘Choi’ diarah untuk membayar 100 milion won (~ RM371,340.82) oleh pihak mahkamah apabila tiada bukti yang menunjukkan bahawa Hyun-joong bersalah di atas segala pertuduhan.

Kepada yang tidak tahu, pada tahun 2014 satu aduan jenayah telah difailkan oleh Choi ke atas penyanyi tersebut. Choi mendakwa Hyun-jung telah mencederakan beliau di bahagian tulang rusuknya yang mengambil masa lebih kurang 6 minggu untuk sembuh.

Akan tetapi, aduan tersebut telah pun ditarik semula setelah Hyun-joong membuat permohonan maaf secara terbuka dan bersetuju untuk membayar 600 million won (~RM2,227,902.60) kepada bekas kekasihnya itu dengan syarat hal tersebut tidak lagi dibesarkan dan diselesaikan secara tertutup.

Berikutan itu, Hyun-joong juga telah disaman sebanyak 5 milion won (~RM18,566.19) di atas kesalahan mencederakan bekas kekasihnya. Kes yang dianggap telah selesai itu kembali hangat diperkatakan apabila Choi menfailkan saman ke atas Hyun-joong pada tahun seterusnya.

Saman sebanyak 1.6 bilion won (~RM5,942,144.16) difailkan ke atas pelakon dan penyanyi yang pernah popular itu diatas tuduhan menyiksa bekas kekasihnya dan menyebabkan keguguran. Tambah Choi lagi, Hyun-joong juga telah memaksa beliau untuk ‘menggugurkan’ kandungannya.

Pada tahun yang sama, Hyun-joong turut menfailkan saman ke atas bekas kekasihnya dengan jumlah yang sama atas alasan melanggar perjanjian dan menyebarkan fitnah.

Bayi yang dikatakan telah ‘gugur’ itu selamat dilahirkan pada bulan September 2015 dan dibesarkan oleh Choi. Menurut sumber, Hyun-joong tidak dibenarkan untuk berjumpa dengan anaknya.

Ekoran pemfailan saman ke atas Hyun-joong itu telah merosakkan reputasi beliau dan setelah melalui perbicaraan mahkamah sebanyak dua kali, Hyun-jung disahkan tidak bersalah pada perbicaraan yang ketiga. Kes tersebut dihakimi Hakim Lee Dong-won dan Hakim Mahkamah Agung Roh Tae Ak.

Lantaran perkhabaran tersebut, rata-rata netizen berasa sedih kerana perkara seperti itu menimpa Kim Hyun-joong. Para netizen juga berharap Kim Hyun-joong akan bangkit dan diterima kembali dalam kalangan peminat K-Pop.

This woman deserves a prison sentence, not just monetary compensation.I sincerely congratulate KHJ and Henecia 😊

— ᴮᵉ⁷☆☪αℓι☾Θ⟭⟬☪ατ☆₁₃ (@_CalicoCat) November 12, 2020

you guys celebrating and defending kim hyun joong literally make me sick 🙅 pic.twitter.com/2Xq5KMFapF

'Final victory' Kim Hyun-joong's side "I will build it with a starting mind again"Afterwards, Kim Hyun-joong shared his feelings through his agency for over five years of litigation. #KIMHYUNJOONG#HENECIAhttps://t.co/dtZxgdCakW

— Katy💗KHJ💗 (@KatyKHJS) November 13, 2020

Meskipun isu ini sedikit sebanyak telah merosakkan imej Hyun-joong di mata peminat, beliau kini sedang aktif membuat muzik dan juga di dalam bidang lakonan. Menurut sumber media, Bio Rhythm Tour Hyun-joon mendapat sambutan yang baik pada tahun lepas.

Tahukah anda bintang K-pop terkenal IU pernah ditipu agensi sebelum beliau terkenal? Klik pada pautan di bawah untuk membacanya!

Pernah Ditipu Agensi Sebelum Jadi Bintang K-Pop Terkenal, Kisah IU Ini Pasti Buat Anda Sebak

Peminat Kurang Senang Dengan Cara YG Entertaiment ‘Jaga’ Kebajikan Artis K-Pop

Park Seojoon Beli Bangunan RM40 Juta Dan Tawar Sewa Dengan Harga Murah Demi Bantu Peniaga


Tindakan Mereka Ini Telah Memulihkan Kepercayaan Kita Terhadap Dunia Masa Kini

Hati ini begitu tersentuh melihat video di bawah ini. Apatah lagi dengan iringan lirik lagu Life of A Stranger yang benar-benar membuatkan kita berfikir tentang kehidupan dan kaitan dengan orang yang tidak dikenali sepanjang hidup kita ini. Video ini merupakan kompilasi video dari CCTV seluruh dunia yang menunjukkan aksi-aksi kemanusiaan di mana mereka menyelamatkan orang yang tidak dikenali sehingga boleh membahayakan nyawa mereka sendiri. Respek!

LIKE Facebook THE VOCKET untuk ikuti lebih banyak artikel menarik. Anda juga boleh menghantar kisah menarik anda dengan KLIK SINI.


Kebakaran, Jerebu Dan Kemarau Di Sabah, 5 Perkara Orang Ramai Kena Tahu

Kurangnya hujan melanda banyak kawasan di Semenanjung.

Akan tetapi, saudara-saudara kita di Sabah mengalami kesan yang lebih teruk.

Jabatan Meteorologi Malaysia dalam laman webnya menulis:

Bagi Negeri Sabah, kesan fenomena El-Nino kuat yang berlaku telah mengurangkan jumlah taburan hujan. Bagi bulan Mac 2016, dijangkakan seluruh kawasan akan mengalami keadaan cuaca yang kering dengan jumlah hujan di bawah paras purata.

Keadaan ini menyaksikan kebakaran hutan, jerebu, kemarau dan terputusnya bekalan air di banyak lokasi di Sabah.

Semoga apa yang kami kongsikan ini membuka mata rakyat Malaysia tentang kepayahan yang sedang dialami oleh rakyat Sabah.

83 buah sekolah di Beaufort, Papar dan Kuala Penyu ditutup akibat jerebu dan bacaan IPU tidak sihat.

Peristiwa ini melibatkan 53 buah sekolah di Beaufort, 10 di Papar dan 14 di Kuala Penyu. Penutupan lagi 6 buah sekolah di Papar baru sahaja diumumkan sebentar tadi.

Sebanyak 22,782 pelajar sekolah rendah terlibat dengan penutupan ini.

Pihak Bomba dan Penyelamat dan sukarelawan bertungkus lumus memadam kebakaran hutan.

Aktiviti water-bomb turut dijalankan di Hutan Binsuluk, Sabah.

23 buah daerah dan 365 buah kampung terjejas.

Keadaan jerebu di Kampung Malawaring, Bongawan semalam dirakamkan dalam gambar di bawah.

Bacaan IPU di Beaufort pada 1-2 April mencecah 279, iaitu paras sangat tidak sihat.

Jerebu sudah merebak ke kawasan Kota Kinabalu, Bundusan, Tanjung Aru, Pulau Gaya dan Likas.

Beberapa kampung terputus bekalan air seperti di bawah:

Kampung Nukahan dan Kampung Kota Klias di Beaufort sudah seminggu tidak mendapat bantuan air.

Kampung Taritipan, Kota Marudu juga terputus bekalan air.

Tidak banyak liputan di media massa utama melainkan RTM.

Terima kasih kepada laman Facebook Borneo di atas maklumat-maklumat yang dikongsikan. Anda boleh mengikuti perkembangan lanjut fenomena kemarau di Sabah ini di laman Facebook Borneo atau melalui hashtag #pray4sabah.


Kemas Kini Ciri Android Bakal Membolehkan Pengguna Jadikan Telefon Pintar Sebagai ‘Dashcam’

Dengan peningkatan jumlah pengguna telah mendorong kepada penggunaan dashcam bagi merakam sesuatu kejadian sebagai bukti. Namun, bukan semua pengguna mampu membelinya kerana mempunyai komitmen lain yang lebih penting.

Berita baik buat anda yang sedang mencari dashcam bajet kerana kemas kini Android akan datang bakal membolehkan peranti anda berfungsi sebagai dashcam.

Menerusi laporan 9to5Google, kemas kini Android kelak bakal membenarkan telefon Pixel dan telefon pintar Android terpilih untuk dijadikan sebagai alternatif dashcam. Ini termasuklah rakaman video dan audio sewaktu anda memandu.

Seperti dashcam, anda perlu meletakkan telefon pintar pada lokasi yang bersesuaian agar rakaman boleh memberikan maklumat berguna dan boleh dijadikan bukti apabila berlaku kemalangan dan seumpamanya.

Ciri ini boleh diakses menerusi menu Dashcam yang dipaparkan pada bahagian Personal Safety menerusi halaman utama peranti Android yang terpilih. Menariknya, ciri dashcam ini bakal dilancarkan secara automatik sebaik disambungkan dengan sistem bluetooth kereta anda.

Berkenaan storan pula, rakaman menerusi ciri dashcam ini akan dipadam secara automatik selepas tiga hari kemudian. Melainkan, anda memilih untuk menyimpan sebahagian rakaman video itu terlebih dahulu.


Kemas Kini Windows 7 Bakal Dihentikan Pada Tahun 2020

Mula diperkenalkan sedekad lalu sebagai pengganti Windows Vista nampaknya Windows 7 bakal dihentikan kemas kini sekuriti pada Januari 2020.

Berikutan penawaran kemas kini yang bakal berakhir ini, para pengguna Windows 7 bakal menerima notifikasi lebih kerap selepas ini untuk menggunakan sistem operasi yang lebih baru daripada Microsoft seperti Windows 10.

Penawaran kemas kini dan penggunaan Windows versi terbaru ini secara tidak langsung bagi mengelakkan komputer anda mudah terpalit dengan ancaman virus atau serangan yang bakal menjejaskan komputer anda.

Untuk pengetahuan, kemas kini sekuriti Windows 7 sepatutnya berakhir pada 2014 iaitu lima tahun selepas pelancaran namun Microsoft telah melanjutkan tempoh sekuriti sehingga 2020 ini.


Kemaskini iOS 10 Terakhir Sedia Dimuat Turun Pada Hari Ini

Hampir setahun dilancarkan bermula daripada versi beta nampaknya iOS 10 kini telah menemui kemaskini yang terakhir. Seperti yang anda boleh jangkakan daripada kemaskini sebelum-sebelum ini, kemaskini ini bakal dihentikan untuk memberi laluan kepada iOS 11 yang bakal dilancarkan secara rasmi tidak lama lagi.

Melalui kemaskini versi iOS 10.3.3, Apple nampaknya lebih memberi penekanan kepada sistem keselamatan, fungsi Find My AirPods, game centre, beberapa minor update bagi membolehkan para pengguna menikmati penggunaan kalis lag.

Buat anda menggunakan model iPhone 5 dan keatas, iPad serta Apple Watch, anda boleh mula memuat turun kemaskini terbaru ini untuk mendapatkan segala update terbaru termasuk kemaskini security.

Memandangkan iOS 11 bakal dilancarkan tidak lama lagi, Apple ketika ini masih belum mengesahkan pengeluaran kemaskini terbaru buat iOS 10 dan mungkin iOS 10.3 bakal menjadi kemaskini terakhir.

Berbincang mengenai iOS terbaru, dikhabarkan iOS 11 bakal hadir dengan fungsi VR walaubagaimanapun masih belum diketahui bagaimana fungsi ini dapat dimanfaatkan sepenuhnya oleh Apple. Buat pengguna iOS 11 versi beta, mungkin anda sudah boleh mencubanya.


Kemaskini Terbaru AFC MA Ranking November 2017, Slot AFC Champions League Milik Malaysia

Dalam kemaskini terbaru AFC MA Ranking November 2017 yang baru sahaja diumumkan oleh pihak AFC semalam, Hong Kong gagal memintas Malaysia dan kekal di kedudukan ke 6.

Dengan kedudukan ini, bermakna Malaysia akan menerima 1 slot automatik ke peringkat kumpulan dan 1 slot kelayakan play-off 2 saingan AFC Champions League 2019 dan 2020.

Dengan kedudukan ini, pada musim 2019 dan 2020, tiada lagi pasukan dari Liga Super Malaysia akan beraksi dalam saingan AFC Cup.

Menurut syarat yang ditetapkan oleh pihak AFC, mana-mana MA yang menerima sekurang-kurangnya 1 slot automatik ke peringkat kumpulan AFC Champions League tidak akan beraksi dalam saingan AFC Cup.

Berdasarkan manual yang dikeluarkan oleh pihak AFC, bagi Malaysia, Juara Liga Super 2018 dan 2019 akan layak beraksi dalam saingan peringkat kumpulan AFC Champions League jika pasukan tersebut mempunyai lesen kelab AFC.

Sila baca artikel berikut untuk mengetahui lebih lanjut berkenaan AFC Champions League – 5 Perkara Yang Perlu Anda Tahu Mengenai AFC Champions League.


Kemaskini Terbaru Daripada Instagram Menyertakan Fungsi Zoom Khas Buat Pengguna iOS

Tidak lama sebelum ini Instagram telah memperkenalkan Instagram Stories. Terbaru, Instagram telah memperkenalkan fungsi zoom dimana membolehkan pengguna memperbesarkan gambar yang ingin dilihat dengan lebih mudah.

Menurut Instagram, fungsi ini boleh digunakan pada timeline, profile dan juga pada tab Explore.

Setakat ini fungsi ini cuba disediakan buat pengguna iPhone dan iPad. Seperti biasa, pengguna Android dan Windows dianaktirikan sekali lagi apabila terpaksa menunggu sedikit lama sebelum dapat menikmati fungsi terbaru ini.

Stalker pasti suka dengan fungsi terbaru ini.


Kemaskini Terbaru Snapchat Membolehkan Anda Menghantar GIF Berlagu

Jika kita membincangkan mengenai Snapchat, pastinya tidak lekang daripada fikiran kita mengenai gambar dengan filter yang pelbagai dan sememangnya menjadi identik dengan aplikasi tersebut.

Terbaharu, Snapchat Inc. telah mengumumkan kerjasama dengan sebuah aplikasi yang tidak kurang popular dalam kalangan pengguna iaitu Tunemoji. Kolaborasi ini membenarkan pengguna Snapchat untuk menghantar GIF yang disertakan dengan muzik atau rakaman suara.

Ciri ini tidak hanya terbatas pada stories tetapi juga dalam perbualan peribadai dengan pengguna lain. Caranya cukup mudah, seperti penggunaan GIF di media sosial yang lain. Pengguna hanya perlu mencari kata kunci, nama atau frasa yang terkait dengan GIF tersebut.

Pembaharuan ini pastinya akan menarik perhatian pengguna tegar sosial media untuk ‘bersantai’ kembali di Snapchat selepas ini.


Kematian Akibat Kemalangan Jalan Raya Di Malaysia Lebih Tinggi Daripada Purata Dunia

Malaysia mencatat purata kematian akibat kemalangan jalan raya lebih tinggi berbanding negara lain.

Timbalan Menteri Kesihatan Malaysia, Datuk Seri Dr Hilmi Yahaya berkata statistik menunjukkan Malaysia mencatat nisbah 23.6 kematian akibat kemalangan jalan raya bagi setiap 100,000 populasi.

Purata dunia mencatatkan 18 kematian bagi setiap 100,000 populasi. Australia mencatat 4 kematian bagi 100,000 populasi manakala United Kingdom, 14 kematian bagi setiap 100,000 populasi.

Menurut beliau, ini bermakna Malaysia harus meningkatkan bilangan pakar-pakar perubatan kecemasan dalam tempoh lima tahun akan datang untuk memerangi kadar insiden lalu lintas yang tinggi.

Kerajaan kini mempunyai 205 orang pakar perubatan kecemasan berdaftar di seluruh negara.

“Kita sudah pasti memerlukan perkhidmatan perubatan kecemasan dan trauma yang diurus dengan lebih baik, efisyen dan berkesan.”

“Dengan jumlah kematian yang tinggi akibat kemalangan jalan raya, kita memerlukan lebih ramai pakar perubatan kecemasan berbanding dengan apa yang kita miliki sekarang iaitu 205 orang,” kata beliau selepas melancarkan Persidangan Klinikal Antarabangsa (Perubatan Kecemasan) ke 4 pada 12 Oktober 2015.

Turut bersetuju dengan sentimen itu, Presiden Persatuan Traumatologi dan Perubatan Kecemasan Malaysia, Prof Datuk Seri Dr Abu Hassan Asaari Abdullah berkata, bilangan pakar perubatan kecemasan dijangka meningkat kepada 600 orang dalam jangka masa lima tahun.

BACA: 13 Perkara Yang Patut Dibuat Selepas Menyaksikan Kenderaan Kemalangan

BACA: Rakaman Penuh Kemalangan Di Lebuhraya KESAS

LIKE dan FOLLOW Vocket di Facebook serta Instagram


Kematian Arwah Ibu Difitnah Golongan Anti Vaksin, Lelaki Ini Mahu KKM Ambil Tindakan

Kehilangan orang yang tersayang pasti membuatkan kita sedih. Lebih menghibakan apabila ada individu tidak bertanggungjawab telah menyebarkan fitnah terhadap orang kesayangan yang telah pergi buat selamanya.

Terbaharu, seorang pengguna Twitter @H_Bakkaniy telah meluahkan rasa tidak puas hatinya apabila golongan anti vaksin menggunakan kematian ibunya bagi menyebarkan berita palsu melalui Telegram.

Saya selaku anak dan wakil waris mengecam sekeras-kerasnya kebiadaban kumpulan antivaksin yang membuat berita palsu tentang kematian Mama tanpa berhubung langsung dengan waris.Berikut penjelasan tentang fitnah mereka. pic.twitter.com/Me0Mhr841N

— Mohammad Faeez Harith (@H_Bakkaniy) February 17, 2022

Menerusi perkongsian tersebut, Faeez mengatakan golongan anti vaksin mendakwa ibunya mula pakai kerusi roda selepas menerima suntikan vaksin dan punca kematiannya tak diketahui.

Lantaran itu, Faeez tampil menjelaskan hal sebenar dimana punca kematian ibunya adalah daripada tindak balas dengan ubat pelali (anaesthesia) yang diberikan kepada ibunya sebelum prosedur intubasi dan beberapa prosedur lain yang akhirnya mengakibatkan kegagalan jantung.

Tambahnya, ibunya juga telah sakit lutut sebelum berlakunya penularan wabak COVID-19. Oleh itu, Faeez telah meminta agar pihak Kementerian Kesihatan Malaysia (KKM) dan Suruhanjaya Komunikasi dan Multimedia Malaysia (SKMM) untuk mengambil tindakan segera.

Bukan itu sahaja, Faeez akan membuat laporan polis mengenai perkara ini supaya tindakan ke atas individu yang tidak bertanggungjawab itu boleh diambil oleh pihak atasan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Ini Sebab Mengapa Papan Tanda Family Mart Di Cameron Highlands Hanya Berwarna Hitam Putih

‘Simpan Tak Rugi Jual Tak Kaya’, Yamaha 125zr Ini Diiklankan Dengan Harga Mencecah RM95,000

Macam Cerita Mr.Bean, Lelaki Ini Langgar Lampu Merah Penuh ‘Sopan’ Depan Polis


5 Tahun Menyepi, Ini Sebabnya Lee Seung-Gi Memilih Untuk Menyanyi Kembali

Baru-baru ini, Lee Seung-Gi membuat pengumuman bahawa beliau akan kembali ke dalam bidang nyanyian dengan album baharunya yang ketujuh. Sudah hampir 5 tahun idol Korea ini menyepi dari bidang nyanyian sehinggakan ada yang lupa bahawa si tampan ini pernah juga menjadi penyanyi sebelum beliau menjadi pelakon.

Pada 17 Disember 2020 menerusi sidang media yang telah dianjurkan, Seung-gi mengumumkan bahawa album terbaharunya yang berjudul ‘The Project’ bakal dikeluarkan pada bulan Disember 2020.

Untuk makluman, berita tentang penampilan semula pelakon dan penyanyi berbakat ini telah pun diumumkan pada bulan lalu oleh agensi beliau. Antara lagu yang bakal ada dalam album terbaharu Seung-gi adalah ‘I Will’ dan lagu tersebut telahpun dikeluarkan pada minggu lalu.

A post shared by 이승기 Leeseunggi (@leeseunggi.official)

Menerusi sidang media yang dihoskan oleh Shin Sun-rok itu, Seung-gi mengambil kesempatan untuk mengucapkan terima kasih kepada peminatnya untuk sokongan yang telah diberikan.

“Oleh kerana ini album pertama saya selepas 5 tahun, banyak kerisauan dari diri saya sendiri yang harus saya tangani ketika menyiapkan album ini,” katanya.

“Terdahulu, ada beberapa lagu yang telah saya buat yang saya rasa bagus dan ada juga lagu yang ingin saya nyanyikan tetapi tajuknya pula tidak kena. Untuk album yang terbaharu ini, saya sudah memilih yang terbaik sahaja,” jelasnya lagi.

Seung-gi menjelaskan bahawa keinginan untuk kembali bernyanyi sudah ada sejak beliau tamat perkhidmatan ketenteraan lagi akan tetapi keadaan beliau pada ketika itu tidak mengizinkan.

Menurut Seung-gi, keyakinkan beliau untuk bernyanyi kembali apabila beliau menyanyikan lagu ‘Forbidden Love’ untuk ‘Master in The House’ yang menerima banyak pujian dari peminat. Menerusi lagu itu, ramai dari peminatnya yang ingin beliau kembali menjadi penyanyi.

“Apabila sudah berumur 30 tahun ini, saya ingin membuat muzik yang saya sendiri rasa puas apabila mendengarnya. Saya berazam untuk menjadi lebih teliti dan serius dalam pembikinan lagu.

“Memandangkan saya juga merupakan seorang pelakon dan selalu tampil dalam variety shows, saya tidak mahu perkara itu menjadi satu token untuk saya kembali ke bidang nyanyian. Saya ingin orang berkata ‘bagus’ apabila mereka mendengar saya menyanyi,” jelas Seung-gi lagi.

Seung-gi akhiri sidang media tersebut dengan mengatakan bahawa beliau akan berusaha dengan lebih baik lagi untuk semua perkara yang dilakukannya. Menurut Seung-gi, walau bagaimanapun, adalah penting untuk beliau menjaga kesihatan dirinya juga.

“Saya tidak akan berhenti menjadi penyanyi, saya akan menyanyikan lagu yang boleh membuat anda tersentuh dan dengan merdu sekali,” katanya.

Tahun ini memang ramai ‘otai’ K-Pop yang membuat comeback. Klik pada pautan di bawah untuk mengetahui idol mana lagi yang telah kembali ke dalam industri!

Siap Sedia VIP, G-Dragon Bakal Kembali Dengan Album Solo

Lebih 3 Tahun Menyepi, Peminat Gembira CNBLUE Bakal Buat ‘Comeback’ 17 November Ini


Punca Kematian CEO Cradle, Nazrin Hassan Dikenal Pasti

Pada bulan Jun yang lalu kita dikejutkan dengan kematian sebuah individu berpengaruh iaitu Ketua Pegawai Eksekutif Cradle Fund Sdn Bhd, Nazrin Hassan.

Berdasarkan laporan awal difahamkan punca kematian berlaku disebabkan letupan telefon pintar kegunaannya berjenama Huawei. Laporan siasatan diteruskan lagi dan pada minggu ini Ketua Jabatan Siasatan Jenayah Selangor  melaporkan punca sebenar kematian saudara Nazrin Hassan.

Mengikut laporan, difahamkan punca sebenar kematian adalah disebabkan kebakaran di sebuah rumah melibatkan bilik tidur utama. Lebih parah, keputusan makmal mengesahkan terdapat kesan minyak petrol pada tubuh, katil, tilam serta telefon bimbit mangsa seolah-olah pembunuhan ini sudahpun dirancang.

Kematian bekas CEO Cradle berumur 45 tahun ini meninggalkan keluarganya seorang balu serta empat orang anak. Semoga perkara seperti ini tidak lagi berulang pada masa akan datang.


Kematian Kerana Kemalangan Buat Saya Sedar Bagaimana Masyarakat Jepun Hargai Nyawa

Sekali lagi penghujung tahun akan menjelma tidak lama lagi. Tiap kali hujung tahun tiba, tiap kali itu mengingatkan saya 1 kisah yang amat menyayat hati saya ketika tinggal di Jepun dahulu.

2 peristiwa yang benar-benar memberikan kesan yang mendalam tentang persepsi saya terhadap orang Jepun, terhadap betapa pentingnya harga sebuah nyawa, tentang betapa tinggi nilainya sebuah kemaafan itu dan pelbagai rasa yang benar-benar menusuk kalbu.

Tanggal 31 Disember 2003, ketika semua rakyat Jepun sibuk membuat persiapan untuk Syougatsu atau Tahun Baru, musim sejuk yang agak dingin ketika itu, seorang budak lelaki yang baru berusia 4 tahun telah keluar dari rumah neneknya tanpa pengetahuan sesiapa, kerana ingin mencari ayahnya.

Ayahnya ketika itu sedang pulang ke rumah mereka yang terletak lebih kurang 5 km dari rumah neneknya untuk mengambil barang.

Tanpa siapa pun yang tahu, naluri bagaimanakah yang membawa kanak-kanak itu berani menyusuri dan menyeberangi jalan persekutuan Route 9 yang agak sibuk di tika hampir Maghrib itu. Dikatakan kanak-kanak itu telah berjalan hampir separuh perjalanan ke rumah ayah beliau.

Di petang hari yang sama, isteri saya (isteri saya berketurunan Jepun) dikejutkan dengan panggilan telefon daripada adik perempuannya dengan suara tangisan panik seolah-olah hilang akal, “Kou Chan ga! Kou Chan ga! Mou inai yo!” (Kou Chan! (nama anak), sudah tiada!) Isteri saya masih termangu-mangu bingung tak tahu apa yang telah terjadi.

Lantas terus menelefon suami adiknya tadi, beliau menjawab, “Kou chan telah dilanggar kereta!” Hati saya tersentak. Ya, kanak-kanak yang berumur 4 tahun tadi adalah anak lelaki kepada adik perempuan isteri saya.

Suasana hening di perkarangan rumah. Suasana sedih pilu menyelubungi seluruh isi rumah. Sudah ramai saudara mara berkumpul di dalam rumah.

Tidak seorang pun berkata apa-apa. Bau colok juga terus menerus menyelubungi ruang rumah. Saya lihat si ibu terus menerus mendakapi sekujur tubuh yang kaku,  dalam kesepian dan kepiluan itu saya melangkah untuk keluar dari rumah untuk mengambil angin.

Pintu utama saya tolak keluar. Tiba-tiba mata saya terbeliak! Terkejut! Melihatkan ada sepasang tubuh manusia dalam keadaan sujud di hadapan pintu utama tadi! Mereka sujud di atas lantai yang kotor dan berdebu, dingin lantai yang menggigit betis, tapak tangan dan dahi, dikelilingi dengan kasut-kasut yang tersusun di luar.

Ditambah dengan cuaca sejuk pada bulan Disember. Sujud sekhusyuknya tanpa bergerak walau seinci pun! Ya Allah! Siapa mereka ini? Mengapa mereka sujud di sini? Apa tujuan mereka ke mari? Soalan demi soalan terus bermain di fikiran.

Tiba-tiba bahu saya di sapa dari belakang. Saya toleh, isteri saya rupanya. Lantas beliau terus merangkul tangan saya masuk semula ke rumah.

Isteri saya ajak duduk bertimpuh lalu berbisik kepada saya, “Papa, 2 orang di luar sana tu, pasangan suami isteri yang telah tidak sengaja melanggar Kou chan.”

Mungkin isteri saya terus menjawab setelah melihat raut wajah saya yang penuh kebingungan tanpa perlu saya bersoal. Sekarang baru saya faham apa yang telah terjadi.

Isteri saya tidak menerangkan dengan lebih lanjut, hanya dengan isyarat mata, saya memahami. Perkara sebegini adalah satu kebiasaan bagi masyarakat Jepun.

Saya beristighfar banyak-banyak. Dan kebingungan saya masih berterusan. Apakah perlu sampai sujud begitu sekali untuk menyatakan “HANSEI” iaitu rasa bersalah?

Bagi masyarakat Jepun, perkara yang melibatkan kehilangan nyawa, bersujud di luar rumah adalah perkara paling ringan bagi pihak mangsa. Hari itu seingat saya mereka bersujud di situ hampir 4 jam. Sehinggalah ayah mertua saya menyuruh mereka pulang. Tetapi mereka enggan berganjak walaupun berkali-kali ahli keluarga lain memujuk mereka pulang.

Mereka kata selagi tuan rumah tidak benarkan mereka pulang, mereka tidak akan pulang. Sehinggalah si suami adik isteri saya membuat isyarat dengan tangan menyuruh mereka balik. Barulah mereka mengalah untuk beredar.

Ibu mana yang tidak remuk hatinya bila kehilangan anak.  Ayah mana pula yang tidak habis-habis menyumpah dirinya bila merasakan dirinya punca kematian anaknya.

Dalam keadaan kedua-dua ibu bapa mangsa yang masih trauma dengan kehilangan anak mereka, saya cuma membayangkan, apa mungkin ada ruang untuk ibubapa mangsa melayani sepasang suami isteri yang melanggar anak mereka di luar sana?

Keesokan harinya pada 1 Januari 2004, upacara perpisahan telah diadakan di dewan besar berdekatan dengan rumah mereka. Kelihatan orang ramai dengan pakaian suit dan one piece serba hitam telah memenuhi ruang dewan, termasuk rombongan satu tadika tempat anaknya belajar.

Seorang demi seorang berbaris memberikan ucapan terakhir di hadapan keranda. Seketika, mata saya memerhati upacara ini. Sekali lagi mata saya tertangkap dengan sepasang tubuh yang sama malam tadi.

Mereka masih lagi bersujud di atas lantai di hujung belakang dewan. Saya tak mampu berkata apa-apa. Mata saya berair seketika melihatkan situasi itu. Hati saya cuma terdetik berkata, betapa mereka begitu menghargai erti nilai sebuah nyawa.

Setelah tamat upacara perpisahan, mereka terus membawa anak kecil tadi ke kawasan “perkuburan” pada sangkaan saya. Saya mengikuti mereka. Tetapi tempat yang kami sampai bukanlah kawasan perkuburan. Rupanya rumah pembakaran mayat.

Saya agak tersentak dengan keadaan begitu kerana inilah pertama kali saya melihat peristiwa upacara membakar mayat. Saya berdiri dari jauh melihat budaya orang Jepun menguruskan kematian.

Selesai sudah, kami pulang ke rumah adik isteri saya tadi. Setibanya di sana, sekali lagi saya dikejutkan dengan pasangan suami isteri yang sama. Terus menerus bersujud di hadapan rumah adik isteri saya.

Saya lihat pasangan suami isteri adik isteri saya, seperti lemah gemalai langsung tidak menoleh kepada mereka berdua masuk ke rumah.

Cuma mak mertua saya sahaja mendekati mereka dan berkata dengan nada yang sopan menyuruh mereka pulang.  Saya masih tergamam sehingga saat itu.

Hari berganti minggu. Setelah beberapa minggu berlalu saya diberitahu oleh isteri saya, bahawa, setelah peristiwa itu, pasangan suami isteri yang melanggar anak adik isteri saya tadi, setiap hari sebelum pergi kerja akan duduk bersujud menyembah di hadapan pintu rumah adik isteri saya. SETIAP HARI!

Astaghfirullah. Mereka terus-menerus mengharapkan agar dosa mereka diampunkan oleh si ibu anak kecil tadi. Ya, benar. Si ibu masih belum ada ruang dan masa di hati untuk memaafkan kedua suami isteri tadi.

Bukan tidak mahu memaafkan tetapi, hati si ibu telah hancur luluh masih tidak dapat menerima hakikat yang anaknya sudah tiada.

Untuk makluman tuan puan, perkara sujud di hadapan rumah ini berterusan sehingga hampir 4 bulan. Apabila si ayah telah memaklumkan untuk diserahkan kepada mahkamah untuk menentukannya, barulah pasangan suami isteri itu menerima hakikat, yang mereka tidak akan dimaafkan oleh si ibu tadi.

Setelah selesai kes mahkamah saya diberitahu bahawa, akhirnya si ibu juga telah dapat menerima hakikat bahawa anaknya sudah tiada lagi.

Dan bertitik dari situ lah si ibu memanggil pasangan suami isteri tadi ke rumah adik isteri saya dan si ibu telah memaafkan mereka dengan hati yang terbuka. Kemaafan ini hanya terjadi selepas setahun dari tarikh peristiwa itu.

Menurut laporan polis, pasangan suami isteri tadi tidaklah melanggar apa-apa peraturan jalanraya, dan kelajuan juga mematuhi had laju iaitu 60km/j.

Cumanya, mereka tidak sedar dalam keadaan waktu Maghrib itu ada tubuh kecil yang sedang menyusuri bahu jalan. Anda juga boleh bayangkan, apa perasaan anak kecil 4 tahun yang tidak tahu apa-apa itu berjalan seorang diri di tepi jalanraya. Sudah ditakdirkan ajal anak kecil itu di situ.

Anda lihatlah, walaupun dalam konteks peraturan jalanraya pasangan suami isteri itu tidak bersalah, namun rasa bersalah mereka saya tak boleh nak imiginasikan apakah yang membawa mereka sehingga bersujud begitu rupa.

Minta maaf sekiranya cerita di atas terlalu panjang. Cuma saya berharap daripada cerita di atas, ramai yang boleh mengambil iktibar untuk menghargai sebuah nyawa. Saya tidaklah mengajak semua untuk lakukan ‘bersujud’ seperti pasangan suami isteri tadi, cumanya, di Malaysia ini, mungkin kita rasa terlalu ringan bila ada kes-kes kemalangan yang melibatkan kehilangan nyawa.

Jadinya, marilah kita sentiasa bersama-sama mematuhi peraturan jalanraya dan tidak berlumba-lumba di jalanraya.

Untuk makluman, undang-undang di Jepun, apa jua kes kemalangan jalanraya yang melibatkan kehilangan nyawa pejalan kaki, si pemandu kereta masih lagi perlu menanggung 100% kesalahan.

Lesen perlu diperbaharui. Perlu menghadiri kursus memandu di balai polis. Bila masuk kes mahkamah, ada kemungkinan anda boleh dikenakan denda maksima sebanyak 10 juta yen (RM4 juta).

Begitulah beratnya hukuman untuk mereka-mereka yang melanggar pejalan kaki sehingga mati. Saya selalu diingatkan oleh bapa mertua saya, “Ingat semasa anda memandu kenderaan sebenarnya anda sedang membawa mesin pembunuh!”

Jadi bagi mereka yang ingin memandu di Jepun, diharap ikutlah peraturan jalanraya di sana dan sila berhenti sebelum garisan zebra, sila berhenti juga di garisan berhenti di setiap simpang.

Jangan memandu melebihi had laju. Jaga manner kita, jaga adab kita.


Kematian Kini 32 Kes, Lebih 600,000 Penduduk Indonesia Berisiko Positif COVID-19

Lebih 600,00 warga Indonesia berisiko positif virus COVID-19, ketika jumlah kes kematian di negara itu kini meningkat kepada 32 orang.

Jurucakap Pemerintah Indonesia berkenaan COVID-19, Achmad Yurianto berkata jumlah kes positif setakat hari ini telah mencecah 369 kes, dan boleh atau berkemungkinan meningkat drastik, berdasarkan pengesanan kontak mereka yang positif dengan orang sekitar mereka sebelum ini (pengesanan kontak sebelum mereka yang positif itu disahkan positif) lapor Bernama.

Penduduk Indonesia kini berjumlah lebih 270 juta orang, manakala penduduk di kota Jakarta dan kota berhampirannya seperti Bekasi, Tangerang, Depok dan Bogor, pula mencecah jumlah lebih 30 juta orang.

Indonesia has the world's highest Covid-19 death rate. Could it be b/c among many blunders,criminally incompetent Health Minister Terawan Agus Putranto ignored the looming crisis, instead urging Indonesians to just "rely on the Almighty"? #covid19indonesia https://t.co/FDEipDaiMV

— Dr Claudia Stoicescu (@ClauStoicescu) March 20, 2020

“Populasi yang berisiko (dijangkiti) adalah 600,000 hingga 700,000 orang. Sudah ada alat kit ujian sebanyak satu juta, untuk kita jalankan pemeriksaan secara massal (berskala besar),” katanya.

Namun ada pihak berpendapat kes positif COVID-19 di Indonesia adalah lebih besar daripada nombor rasmi yang didedahkan kerajaan Indonesia. Presiden Indonesia, Joko Widodo berkata ujian saringan ‘rapid test’ sudah mula dibuat terhadap rakyat Indonesia bermula semalam.

Pemerintah Indonesia juga akan menjadikan Wisma Atlet Kemayoran (Perkampungan Sukan Asia 2018) berkapasiti 15,000 orang dan hotel hotel milik Badan Usaha Milik Negara (syarikat milik kerajaan), sebagai hospital sementara atau tempat kuarantin, bermula Isnin ini.

Justeru itu, rakyat Malaysia disarankan untuk menangguh dahulu perjalanan ke Indonesia walau selepas tamatnya Perintah Kawalan Pegerakan pada 31 Mac 2020 nanti.

China kini mendakwa kes baharu COVID 19 tidak lagi bermula di China, tetapi datangnya dari Indonesia. Baca tentangnya lagi pada pautan di bawah.

China Dakwa Kes Baharu COVID-19 Datang Dari Indonesia

Acara Himpunan Tabligh Di Indonesia Batal, Semua Peserta Akan Dikuarantin

Indonesia Tidak Tahu Punca Kematian Pesakit Disebabkan COVID-19 Atau Penyakit Lain


Kematian Muhammad Adib Disahkan Kerana Dipukul Beberapa Individu Tidak Dikenali

Nampaknya inkues kes kematian Muhammad Adib Mohd Kassim diteruskan pada pagi ini dimana Mahkamah Koroner mengesahkan punca kematian beliau adalah disebabkan perbuatan jenayah oleh dua atau lebih individu yang tidak dikenali.

Menurut Koroner Rofiah Mohamad sewaktu membacakan keterangan saksi ke-29, Perunding Kanan Patologi Forensik di United Kingdon, Prof Dr Shahrom Abd Wahid mengatakan mangsa telah dihentak dan diseret keluar dari van bomba pada masa kejadian boleh diterima serta ada asas selain disokong saksi ke-30 yang juga pakar Fizik dalam pengiraan formula daya.

Keterangan saksi di tempat kejadian juga menunjukkan terdapat perbuatan memukul yang membabitkan beberapa individu lelaki berbangsa India.

#shahalam Mahkamah Koroner diberitahu bahawa punca kematian anggota bomba, Muhammad Adib Mohd Kassim akibat perbuatan jenayah oleh dua atau lebih orang tidak dikenali. https://t.co/IJN5RxZ4Fn

— Harian Metro (@hmetromy) September 27, 2019

#inkuesadib Orang ramai berkumpul di luar pekarangan Kompleks Mahkamah Shah Alam. FOTO Suraya Roslan pic.twitter.com/cvlpSky3gr

— Harian Metro(Tengah) (@hmtengah) September 27, 2019

Keputusan yang diumumkan mahkamah koroner ini sedikit sebanyak turut memberi kelegaan buat ahli keluarga serta tunang Muhammad Adib yang dimaklumkan punca kematian bukanlah daripada dirinya sendiri.

Sebagai info, Muhammad Adib yang berusia 24 tahun ini merupakan anggota van Unit Bantuan Perkhidmatan Kecemasan (EMRS) Balai Bomba dan Penyelamat (BBP) Subang Jaya, parah dalam rusuhan di tapak Kuil Sri Maha Mariamman, USJ 25, Subang Jaya pada 27 November 2018. Beliau dilaporkan telah meninggal dunia 21 hari selepas insiden tersebut di Institut Jantung Negara (IJN).

Julai lalu, seramai 18 penuntut UPNM diarah untuk bela diri dalam kes bunuh Zulfarhan. Klik pautan dibawah untuk maklumat lanjut.

18 Penuntut UPNM Diarah Bela Diri Dalam Kes Bunuh Zulfarhan

Kakak Kongsi Kisah Kematian Adiknya, Amirul Nashriq Penuntut UPNM Yang Dikatakan Mati Lemas


Kematian Ratu Elizabeth Buat Putera William Dan Kate Middleton ‘Untung’ RM5.8 Bilion Dalam Sehari

Kematian Ratu Elizabeth II telah menjadikan Putera William dan isterinya, Kate Middleton bertambah kaya, lapor Lad Bible.

Difahamkan kedua mereka menerima dana daripada Estet Mahkota, kerajaan dan warisan mendiang ibunya Puteri Diana.

Nilai bersih kekayaan mereka telah melonjak sebanyak $1.3 bilion (RM5.8 bilion), menjadikan jumlah nilai bersihnya sehingga $1.34 bilion.

Kenaikan nilai kekayaan kedua-dua ini juga didorong setelah mereka mewarisi gelaran Duke dan Duchess of Cambridge serta Duke dan Duchess of Cornwall.

Gelaran Duchy of Cornwall dilengkapi dengan portfolio besar merangkumi nilai hartanah sebanyak $1.3 bilion dan pelbagai aset di seluruh negara.

Hartanah ini termasuk ladang sekitar 52,000 hektar (128,000 ekar), merentasi 20 daerah di England dan Wales.

Raja Charles sebelum ini adalah Duchy of Cornwall selama lebih lima dekad, menjadikannya Duke of Cornwall yang paling lama berkhidmat dalam sejarah.


Kematian Warga Nigeria Ketika Dalam Tahanan Di Bukit Jalil Timbulkan Tanda Tanya

Thomas Orhions Ewansiha seorang warga Nigeria yang kini sedang melanjutkan pengajian PhD di Malaysia ditemui mati di Depot Imigresen Bukit Jalil selasa lalu.

Kematian Thomas disahkan oleh universiti Lim Kok Wing, tempat Thomas melanjutkan pengajian dalam bidang pengurusan.

It is with the deepest regret that we report the demise of Orhions Ewansiha Thomas. Pursuing his PhD in Management, Mr Thomas was an inspired young man. All of us at Limkokwing University wish to express our heartfelt wishes of love and support to all affected. pic.twitter.com/NlheAJu8hy

— Limkokwing Uni (@Limkokwing_MY) July 11, 2019

Thomas sudah ditahan sejak dua minggu lalu selepas beliau ditangkap di salah satu kediaman di Desa Aman Puri di Kepung oleh pegawai imigresen. Menurut laporan The Star, Thomas ditahan kerana beliau cuba melarikan diri daripada pihak berkuasa.

Serbuan pihak imigresen tersebut dibuat selepas mendapat aduan daripada penduduk sekitar dan pada ketika itu Thomas dikatakan tidak memberikan kerjasama kepada para pegawai imigresen. Beliau juga adalah salah seorang daripada 19 orang warga asing lain yang ditahan ketika serbuan tersebut.

Menurut laporan daripada The Star, walaupun Thomas mempunyai dokumen yang sah, beliau tetap ditahan selama 14 hari kerana percubaan ‘lari’ dan menyebabkan timbul keraguan terhadap semua dokumen beliau.

Nigerian PhD student dies after wrongful arrest in Malaysia . . Thomas Orhionsefe Ewansiha, a Nigerian student undergoing his PhD in Malaysia, has died in a deportation camp after allegedly being wrongful arrested by some immigration officers. . . According to reports, Thomas was picked up during a recent raid in Amapuri and was taken to a deportation camp in Jalan Duta, despite having valid documents. He, however, died while the officers were verifying his paper ahead of his release.

A post shared by  Instablog9ja (@instablog9ja) on Jul 10, 2019 at 9:59am PDT

Thomas dilaporkan mati kerana serangan sawan ketika dalam tahanan. Satu pasukan medik telah tiba ketika malam kejadian untuk memberi pertolongan cemas kepada mangsa namun beliau telah disahkan meninggal dunia. pada Dalam laporan oleh Harian Metro, JABATAN Imigresen Malaysia (JIM) sedang menunggu laporan penuh kesihatan dan bedah siasat Thomas.

Ketua Pengarah Jabatan Imigresen Datuk Khairul Dzaimee Daud berkata, pihaknya memandang serius dakwaan beberapa portal dalam talian berhubung dakwaan lelaki itu ditahan secara tidak sah sehingga menyebabkan kematiannya ketika dalam tahanan.

Kematian Thomas ini turut mendapat liputan media antarabangsa terutamanya di Nigeria. Kematian Thomas menyebabkan satu tunjuk perasaan berlaku di depan kedutaan Nigeria semalam.

“Our brother a phd holder in Malaysia who is valid in Malaysia died couple of days ago in Malaysian lockup and Nigerian embassy refused to listen to the complainant of our representatives. Oh my God what is happening to our nation” pic.twitter.com/KIj8rzSjuV

— James 077 (@jamesnewels) July 11, 2019

Persoalan yang timbul ketika ini adalah mengapa Thomas lari ketika serbuan pada 4 Julai lalu sedangkan beliau mempunyai dokumen yang sah untuk berada di Malaysia? Kes ini masih lagi dalam siasatan pihak berkuasa.


Kematian Wartawan Al Jazeera: Amerika Elak Salahkan Israel, Minta Siasatan Dilakukan

AS dan Kesatuan Eropah mengelak untuk menyalahkan Israel, namun menuntut siasatan bebas terhadap kematiannya. Duta AS ke PBB Linda Thomas-Greenfield berkata bahawa kematian Abu Akleh mesti “disiasat secara telus.”

“Kami menggalakkan kedua-dua pihak untuk mengambil bahagian dalam siasatan itu supaya kami dapat memahami mengapa ini berlaku,” kata Thomas-Greenfield, sambil menambah bahawa “keutamaan tertinggi AS ialah perlindungan warga Amerika dan perlindungan wartawan.”

Perkhidmatan Tindakan Luar EU berkata dalam satu kenyataan, “Adalah penting bahawa siasatan menyeluruh dan bebas dilakukan bagi menjelaskan semua keadaan ini secepat mungkin dan mereka yang bertanggungjawab dibawa ke muka pengadilan. Adalah tidak boleh diterima untuk menyasarkan wartawan semasa mereka menjalankan tugas mereka. Wartawan yang membuat liputan situasi konflik mesti dipastikan selamat dan dilindungi pada setiap masa.”

Wartawan Al Jazeera itu ditembak mati ketika membuat liputan serbuan Israel ke atas kem Palestin di Tebing Barat. Rangkaian Al Jazeera Qatar menuduh Israel “sengaja menyasar dan membunuh” wartawan mereka. Tentera Israel berkata ia sedang menyiasat dan “meneliti kemungkinan wartawan itu dipukul oleh lelaki bersenjata Palestin.”

Dalam diam Israel sebenarnya ada hati pada Malaysia, pasang niat mahu jalin hubungan. Rujuk pautan di bawah untuk membaca.

Dalam Diam Israel Sebenarnya Ada Hati Pada Malaysia, Pasang Niat Mahu Jalin Hubungan

Apa Yang Anda Perlu Tahu Mengenai Unit 8200, Agensi Risikan Siber Israel

Jenama Ais Krim AS Boikot Israel Adalah ‘Keganasan Jenis Baharu’, Kata Kerajaan Zionis


Kematian YouTuber Grandpa Kitchen Buat Netizen Berduka

‘Grandpa Kitchen’ merupakan YouTube channel yang boleh dikatakan terkenal hampir di seluruh dunia.

Bagi anda yang tidak tahu, ‘Grandpa Kitchen’ menonjolkan warga emas yang memasak hidangan dalam kuantiti yang banyak untuk diberikan kepada anak-anak yatim yang memerlukan. Disebabkan usaha beliau itu, YouTube channel milikinya terkenal dan menjadi pilihan tontonan ramai.

Akan tetapi, satu berita yang mengejutkan ramai orang apabila warga emas tersebut iaitu Narayana Reddy dilaporkan telah meninggal dunia. Pastinya ramai orang berasa kehilangan dan tidak lagi dapat melihat teletah beliau memasak.

Rata-rata netizen menzahirkan rasa sedih dan mengatakan bahawa setiap video yang pernah dihasilkan beliau sangat menyentuh perasaan. Malah, segala pesanan yang sering beliau ungkapkan akan sentiasa diingati.

R.I.P Grandpa. His videos always put a smile on my face and he was doing great things donating all the food he cooked to the local orphanage. we are gonna miss you and this world has lost an amazing individual #GrandpaKitchen

“Loving. Caring. Sharing. This is my family.” pic.twitter.com/CpqmGwB72k

— HAKII KUN [୧( “̮ )୨DTIYS CONTEST ONGOING୧( “̮ )୨] (@ShadowstarHakii) October 30, 2019

Grandpa from Grandpa's kitchen is dead. He was the most wholesome man on all of youtube, making large meals which he shared with orphans in his community. Been following him for a long time, and I cant really put into words how painful this is for me.

Rest in Peace pic.twitter.com/ULgDPAUQD6

— Horrifying cheese (@YellowishCheese) October 30, 2019

Im crying rn. Grandpa from #grandpakitchen has passed away. Always waits for his video every week. Even learn indian recipes from this channel.. I thought hes getting well… 😭😭😭 we love you grandpa. He helped feed homeless and orphans. A pure soul. RIP#ripgrandpakitchen pic.twitter.com/EfFsTrs3G4

— YOONGI'S SHOULDER (@Hoseokkanda) October 30, 2019

So I watch this channel on YouTube called Grandpa's Kitchen, where this old man cooks big pots of food for underprivileged children in his village in India, and today they posted a video showing that he passed away.

— Pineapple (@imaanpxrker) October 30, 2019

Jika anda peminat channel Grandpa Kitchen, pasti anda turut bersedih dengan kehilangan insan yang berhati mulia ini. Apakah video yang paling anda ingati?

Di bawah ini kami listkan beberapa artikel berkaitan dengan video di YouTube. Klik pautan di bawah untuk ketahui lebih lanjut.

Padam Video Kontroversi, YouTuber Kelantan Mohon Maaf

Kanak-Kanak Ini Beli Rumah Bernilai RM33 Juta Hanya Dengan Pendapatan YouTube

Lihat YouTuber MKBHD Berbelanja RM40,670.54 Untuk Beli ‘Sneakers’ Pilihannya


Kembali Dengan Lebih Gempak, 12 Artis Ternama Negara Bakal Hangatkan Konsert Hausboom Music 2022

Selepas 2 tahun pandemik melanda seluruh dunia, Hausboom Music 2022 kini kembali dengan 12 barisan artis yang akan menggegarkan pentas di MAEPS Serdang pada 1 Oktober 2022.

Hausboom Music 2022 membawakan pengalaman konsert bertaraf dunia khas buat penggemar muzik Rock, Ska, Reggae, Indie dan Hip Hop dengan harga tiket yang tersangat mampu beli. Semuanya di bawah satu konsert, satu jenama dan pastinya akan menjadi satu malam festival yang paling diingati pada 2022.

A post shared by Hausboom Music (@hausboommusic)

Throwback pada acara Hausboom Music 2019, seramai 12,000 peminat muzik telah membanjiri MIECC bagi menyambut 10 barisan artis terkemuka dan menjadi bualan ramai selama seminggu kemudiannya.

Barisan artis legenda dan baharu iaitu Hujan, Wings, Ruffedge, Joe Flizzow, Masdo, ForceParkBois, Chronicalz, Iqbal M., Budak Nakal Hujung Simpang, Kapow dan Banyak Bunyik Republik bakal membuat persembahan epik Hausboom Music 2022.

“Dengan hanya satu tiket, penonton diberikan pengalaman untuk menyaksikan 11 barisan artis lokal terkenal, pada 1 Oktober depan. Sebagai usaha untuk menghargai setiap sokongan yang kami terima daripada peminat muzik dan semangat pembeli-pembeli tiket, pihak Hausboom akan memastikan setiap yang hadir akan merasakan satu pengalaman konsert yang tidak akan dapat dilupakan.

“Saya rasa macam nak tambah lagi barisan artis sebab nak bagi yang terbaik buat penonton yang rindukan Hausboom Music, yang dah pernah sokong kami pada tahun 2019 dan disebabkan itu kami tambah, BUNKFACE sebagai surprise lineup! Satu lagi berita gembira daripada kami, tiket sudah mula dijual kepada mereka yang berusia 16 tahun dan ke atas,” jelas pengasas Hausboom, Azri Zahier Azmi.

Tiket telah mula dijual sejak 1 Ogos lalu dan kategori General (Early Bird) dan VVIP telah habis terjual. Tiket dengan kategori ‘General’ dan ‘Rockzone’ dengan harga RM 130 dan RM 180, masih lagi boleh dibeli di laman web rasmi Ticket2u.

P/S: Tidak dilupakan, ada official merchandise kolaborasi 3 penjuru antara Hausboom x Hikari Riders x SVG yang akan dijual secara eksklusif di konsert Hausboom Music 2022. Nantikan!

Ini beberapa artikel lain berkaitan jenama Hausboom. Baca pada pautan di bawah.

Kisah Bagaimana Jenama Hausboom Berjaya Menembusi ‘Chiller’ 7-Eleven

Hausboom Tepati Janji Cabaran Di Twitter, Kereta #hausboomXhotwheels Bakal Diberi Percuma Di Art Of Speed 2019

Permintaan Hausboom Meningkat Di Korea Selatan Kerana ‘Dipromosikan’ Artis K-Pop


Kembali Ditawarkan Semula, Kehadiran Tutti Frutti Di Pasaran Imbau Nostalgia Netizen

Jenama yogurt yang pernah terkenal di Malaysia pada suatu ketika dahulu iaitu Tutti Frutti kini dibuka semula di pasaran Malaysia. Pembukaan kedai tersebut terletak di Damansara Heights dan telah dibuka secara rasmi sejak semalam.

Bagi yang tidak mengetahui, Tutti Frutti sebelum ini menawarkan hidangan aiskrim yang disajikan bersama variasi pilihan buah-buahan sebagai toppings dan harganya ditentukan dengan berat aiskrim yogurt tersebut.

Tutti Frutti officially returns to Malaysia! Come and enjoy our delicious Californian frozen yogurt just like you used to.

81-G, Jalan Medan Setia 1, Plaza Damansara, Damansara Heights, Kuala Lumpur. pic.twitter.com/EYRn891lck

— Tutti Frutti (@TuttiFrutti_MY) January 15, 2023

Pertama kali diperkenalkan pada tahun sekitar 2009, Tutti Frutti hadir dengan cawangan pertama mereka di Sunway Pyramid sebelum memperluaskan penawaran kepada 85 lokasi di seluruh Malaysia.

Akan tetapi, disebabkan kos perluasan rangkaian yang tinggi, Tutti Frutti telah mengumumkan bahawa kedai-kedai mereka di Malaysia telah ditutup secara kekal dan juga berperingkat sebelum ini.

Pembukaan semula Tutti Frutti ini telah meraih perhatian orang ramai dan rata-rata netizen berasa teruja apabila jenama yogurt yang pernah terkenal satu ketika dahulu kini kembali beroperasi di Malaysia.

— woahalep 🪩 (@alifnajwannnnn) January 16, 2023

Nostalgic somehow? I love tutti frutti sebab boleh isi semua sendiri but let's change the way of bayar to like by cups or sumn because weight wise not relevant lah😭 https://t.co/WplxMJIZFe

— Hakak Nurin (@nuwrinnn) January 16, 2023

My first ‘luxury’ ice cream when i was 13 bought by my friend. 😂 https://t.co/ojKlJt6veA

— Princess Fatin 🧜🏻♀ (@pvncessfatin) January 15, 2023

Menjengah ke ruangan komen, segelintir netizen turut mengimbau memori mereka bersama Tutti Frutti dan berharap harga yogurt kegemaran mereka ini tidak mahal. Malah, para netizen berasa senang kerana Tutti Frutti sudah tidak menggunakan sistem menimbang seperti sebelum ini.


10 Perkara Asas Yang Patut Kita Tahu Tetapi Tidak Diajar Di Sekolah

Ingat tak kali pertama anda mula bekerja?

Pertama kali menyewa rumah, pertama kali beli motor atau kereta, pertama kali pegang duit sendiri, pertama kali bayar bil, dan bagi sesetengah orang, pertama kali terjumpa calon untuk dijadikan pasangan hidup. Aah banyaknya pertama kali, dan terlalu banyak benda yang tidak diketahui. Mujur bagi sesiapa yang mempunyai ibu bapa, ada tempat untuk bertanya dan mendapat kepastian.

Apa motor atau kereta terbaik untuk dibeli dengan bajet ciput, bagaimana nak uruskan wang dan bagaimana nak uruskan kehidupan – terlalu banyak soalan hendak ditanya tetapi terlalu sedikit jawapannya. Kadang-kala terfikir, oh mengapalah perkara-perkara ini tidak diajar ketika zaman belajar dahulu.

Ini dia 10 perkara asas yang patut kita tahu tetapi tidak diajar di sekolah:

Ya, memang perkara-perkara di atas tidak diajar, tetapi janganlah menjadi terlalu negatif. Tiada kebaikan kita akan dapat dengan merungut. Carilah guru untuk belajar, dan rajin-rajinkan diri membaca Vocket, kerana kami akan berkongsi maklumat tentang kelompongan ini dari semasa ke semasa.

Dan apabila jadi ibu bapa kelak, sama ada kita perlu meminta kerajaan menyediakan kurikulum yang lebih baik, atau menyediakan kelas tambahan, atau sekolahkan anak-anak anda di institusi yang memberi pendedahan kepada hal-hal ini. Atau kita sendiri boleh persiapkan diri untuk mengajar anak-anak kita tentang 10 perkara asas ini. Tepuk dada tanya selera.

BACA: Sekolah Alaf Baru, AltSchool, Menerima Suntikan Modal USD $100 Juta Daripada Mark Zuckerberg

LIKE dan FOLLOW Vocket di Facebook serta Instagram


5 Tahun Simpan Duit, Lihat Transformasi Bilik Kecil Menggunakan Barang IKEA Bermodalkan RM5,000

Sepanjang Perintah Kawalan Pergerakan yang dilaksanakan ini, pastinya ada daripada anda yang sudah bosan tidak tahu ingin buat apa. Apa kata anda gunakan waktu ini untuk hias bilik anda.

Perkongsian pengguna Twitter @FiqSaid membuat transformasi bilik tidurnya mendapat perhatian netizen. Anda mungkin dapat ilham hias bilik anda dengan melihat rekaan yang dilakukan beliau.

28 hari MCO punye keje..dan skrg pishang 🍌 mco smbg lagi tp @ikeamalaysia tutup terus 💆🏻♂ pic.twitter.com/IZN8GVfnnI

Anda akan dapat lihat perubahan yang ketara dilakukan oleh beliau. Kita lihat dahulu keadaan bilik beliau sebelum ditransformasi.

Kita dapat lihat ruangan bilik tidaklah luas dan limited, tetapi kini beliau berjaya ‘makeover’ bilik beliau tampil kemas dan cantik dengan menggunakan barangan dari IKEA.

Difahamkan, kos beliau ‘makeover’ bilik menelan belanja lebih kurang RM5,000 dan warna putih dipilih untuk keseluruhan bilik. Lihat transformasi bilik beliau yang memanfaatkan setiap ruang yang ada.

Mungkin disebabkan warna putih dipilih untuk barang dalam bilik membuatkan bilik kelihatan kemas dan teratur. Buat anda yang memiliki bilik kecil dan pening kepala untuk meletakkan meja belajar dan sebagainya, anda mungkin boleh cuba untuk mengubahsuai bilik anda seperti ini.

Menurut beliau, hasil menyimpan duit selama 5 tahun membolehkan beliau membeli barang-barang tersebut dan merealisasikan bilik impiannya. Anda juga boleh menjadikan usaha beliau menyimpan duit sebagai inspirasi untuk anda membeli barangan menghias bilik atau rumah anda.

Diharap perkongsian ini sedikit sebanyak akan memberikan ilham kepada anda diluar sana agar dapat makeover bilik impian anda. Manfaatkan masa terluang saat ini dengan mulakan langkah mengubahsuai rumai anda.

P/S: Jangan lupa pakai topeng muka ketika keluar rumah. Jika anda sedang mencari topeng muka, tekan di sini kerana Mr.DIY akan beri potongan harga RM10 untuk setiap pembelian topeng muka. Cepat sebelum terlambat.

Untuk mendapatkan lebih inspirasi mengubahsuai rumah, anda boleh klik pautan di bawah ini.

Lihat ‘Makeover’ Rumah Apartment Selangorku Dengan Rekaan Minimalis Dan Sentuhan Warna Hijau

Lihat ‘Makeover’ Dapur 7 Kaki Ini Daripada Barang IKEA Dengan Kos Bawah RM3,000

Minat Konsep Scandinavian Dorong Ibu Ini Hias Rumah Gaya Sederhana


Kembali ‘Hosting’ Seperti Biasa, Netizen Label Mira Sebagai Tidak Tahu Malu

Sebelum ini, kontroversi melibatkan TikToker dan juga usahawan, View Chin telah menjadi bualan ramai apabila isterinya mendedahkan dia curang dengan pekerja.

Terbaharu, Mira yang didakwa menjalankan hubungan sulit bersama View Chin kembali aktif di media sosial selepas lama mendiamkan diri.

A post shared by AMIRAH AQILAH | LIVE HOST (@amirahhfirdaus)

Menerusi perkongsian terbaharunya di Instagram, dia menunjukkan dirinya masih aktif menjadi hos TikTok menjual pelbagai barangan dan menunjukkan bahawa dirinya sudah kembali bekerja.

Bukan itu sahaja, dia juga memaklumkan bahawa dia tidak akan berhenti membuat perkara yang disukainya. Walau bagaimanapun, perkongsian tersebut telah menerima respon negatif daripada orang ramai yang menganggap dirinya sebagai ‘play victim’ dan tidak tahu malu kerana tetap aktif di media sosial walaupun kontroversi membabitkan dirinya telah tular.

Susulan itu, Mira yang menerima kecaman hebat netizen akhirnya memberikan respons dimana dia mengatakan bahawa dia tahu segala hinaan dan cacian yang diberi berpunca dari kesilapannya sendiri.

Oleh itu, kini dia sedang memperbetulkan kesilapan tersebut dan akan cuba untuk berubah menjadi lebih baik.

Tambahnya, kontroversi membabitkan dirinya itu sedikit sebanyak memberikan kesan terhadap kesihatan mentalnya dan mengatakan kini dirinya cuba untuk bangkit kembali.


Kembali Pertahankan Malaysia, Lelaki Ini Jelaskan 15 ‘Kesalahan’ Al Jazeera Dalam Video Berat Sebelah Mereka

Laporan Locked Up In Malaysia Lockdown oleh Al Jazeera yang tular sebelum ini sememangnya menimbulkan kritikan daripada orang ramai terutamanya rakyat tempatan.

Bukan saja dikritik rakyat tempatan malah ianya turut mendapat perhatian daripada pihak berwajib dan berkuasa yang turut mempersoalkan laporan tersebut di mana kebanyakan fakta yang dilaporkan dikatakan tidak tepat.

Tidak mahu tuduhan dan laporan tidak tepat terhadap Malaysia terus berlaku, personaliti media sosial, Dustin Pfundheller yang sebelum ini dikenali melalui page Facebook Other Side of The Truth akhirnya tampil menggariskan 15 perkara yang menurutnya salah mengenai laporan Al Jazeera itu.

Dustin yang juga merupakan seorang pengamal perubatan sebelum ini pernah tular dengan videonya How Malaysian Did The Impossible yang menceritakan bagaimana negara kita berjaya melakukan sesuatu yang hampir mustahil untuk dilakukan dalam mengawal penularan wabak COVID-19.

Berbeza dengan dua videonya sebelum ini yang menceritakan bagaimana Malaysia mengekang penularan wabak berbahaya itu, Dustin kali ini menjelaskan dengan lanjut ulasannya mengenai video yang diterbitkan Al Jazeera itu.

“Ianya sangat mengecewakan terlalu banyak kesilapan yang dilakukan dalam satu video oleh syarikat yang besar.

“Banyak perkara yang Malaysia sebagai negara lakukan untuk memerangi COVID-19 adalah salah menurut Al Jazeera,” tulisnya di Facebook.

Antara perkara yang menjadi tumpuan Dustin dalam ulasannya kali ini adalah menjelaskan beberapa berbangkit yang dilaporkan dalam dokumentari tersebut -seperti bagaimana Al Jazeera memilih jalan cerita yang dimahukan mereka bagi menampakkan Malaysia sebagai sebuah negara yang teruk.

Laporan tersebut menurut Dustin juga beberapa kali seperti keliru dengan terma pendatang asing secara haram dan juga yang memasuki negara ini dengan sah selain tidak memahami isu dan usaha sebenar kerajaan dalam memerangi COVID-19 ketika ini.

Beliau dalam videonya itu turut mengkritik tindakan Al Jazeera yang menutup ruangan komen mereka untuk laporan tersebut yang sekaligus tidak memberikan peluang kepada rakyat Malaysia dan netizen untuk memaklumkan sekiranya ada sesuatu yang tidak kena dengan laporan mereka.

Anda boleh menonton perkongsian penuh daripada Dustin di page The Other Side of Truth di sini.

Dustin sebelum ini pernah tular dengan dua video pertamanya yang membicarakan usaha Malaysia memerangi COVID-19 di Facebook. Ketahui lebih lanjut mengenainya di pautan di bawah.

‘Hampir Mustahil Untuk Dilakukan’- Tonton Bagaimana Malaysia Bangkit Melawan COVID-19

Laporan Salah Al Jazeera Bangkitkan Kemarahan Rakyat Malaysia

Al Jazeera Risau Keselamatan Pekerja Mereka Di Malaysia Selepas Dokumentari Tular


Kembalikan Nostalgia Bermain Gameboy Dengan ‘Hyperkin’ Khas Buat Telefon Android

Saya masih ingat lagi kali pertama bermain gameboy lebih kurang sedekad lebih yang lalu. Game pertama yang saya main ketika antara game yang memberi impak yang besar buat industri nintendo iaitu Pokemon Red.

Sedar tidak sedar sudah hampir 20 tahun game Pokemon edisi pertama itu diumumkan. Pada minggu ini pada acara E3 2016, acara dimana pelbagai dibincangkan, Hyperkin’s Smart Boy berjaya mencuri tumpuan apabila mengumumkan casing khas buat telefon pintar Android. Bukan sahaja hadir dengan casing seakan-akan gameboy malah penggunaan ‘cartridge’ bakal memberikan ‘feel’ yang sama buat penggunanya.

Oh ya, kami juga teruja bagaimana Hyperkin Smart Boy mampu memadankan telefon pintar Android bersama casing yang mempunyai slot cartridge. Ya, pengguna hanya perlu masukkan telefon pintar dan cartridge dan boleh terus ‘enjoy the game’. Cool bukan?

Hadir dengan harga yang agak mahal iaitu $59.99 mungkin membuatkan peminat Nintendo atau Pokemon tidak ramai yang membeli. Namun jika nak dibandingkan dengan pembelian Gameboy Colour yang semakin ‘rare’ ketika ini, mendapatkan Hyperkin Smart Boy dikira berbaloi.


Kembalikan Nostalgia Dengan Permainan ‘Contra’ Pada Telefon Pintar Anda

Sekiranya anda antara yang lahir sekitar tahun 80-an dan 90-an pastinya anda cukup kenal dengan game Contra yang cukup legend ini. Kebolehan untuk menukar senjata serta cara lompatannya yang unik pastinya membuatkan mereka yang bermain game ini mengingatinya.

Terbaru, permainan ini telahpun ditawarkan di telefon pintar serta diberi pembaharuan melalui pembangun Garena. Melalui perubahan terbaru ini, anda berpeluang bermain Contra dengan seleksi beberapa watak yang tersedia.

Selain itu, Contra: Return turut disertakan dengan permainan berunsur ‘story mode’ dan juga cara berentap secara PvP bersama pemain lain.

Buat anda yang berminat untuk mengembalikan nostalgia anda bermain Contra dengan gaya yang lebih moden, anda boleh memuat turun game ini yang tersedia buat Android dan iOS. Selamat mencuba!

Saksikan Guns ‘N Roses Beraksi Di ‘Not In This Lifetime Tour Live In Malaysia’

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


Kembalikan Nostalgia Menggunakan Windows 95 Yang Ditawarkan Dalam Bentuk Aplikasi

Windows 95 sememangnya menjadi Windows yang ikonik buat Microsoft serta orang ramai. Bukan sahaja kerana Windows ini antara yang berjaya mengubah landskap Microsoft, malah Windows 95 berjaya menjadi permulaan kepada orang ramai menggunakan komputer.

Lebih 2 dekad berlalu, Windows 95 nampaknya masih lagi menjadi bahan eksperimen untuk disertakan pada peranti-peranti terbaru. Sebelum ini, Windows 95 berjaya disertakan buat pengguna Apple Watch, Android Wear dan Xbox One.

Terbaru, Windows 95 sudah mula ditawarkan secara aplikasi khusus buat pengguna Windows, Linux dan macOS. Buat anda yang mahu mengembalikan nostalgia bermain MS Paint pada Windows 95, anda boleh klik di sini untuk memuat turun melalui Github.